text:
Røða, sum Torbjørn Jacobsen, borgarstjóri, helt í Bylgjuni, tá Mentanarvikan 2018 varð sett:
Í hesum døgum verður nógv tosað og skrivað um, at ein hálv øld er hespað uppá snælduna, síðan ungdómar í 1968 valdu at fara í víggj ímóti konservativum og hýggjuskotnum skipanum. Árið fyri eydnaðist ein hernaðarkvettroynd í Grikkalandi – fólkaræði var sett til viks, ísraelar við Moshe Dayan á odda ruddaðu Miðeystur eftir 6 døgum, Christian Barnard framdi fyrstu hjartatransplantatiónina og ein alkoholiseraður bolivianskur sersjantur pumpaði 9 riflukúlur í kroppin á Ernesto Guevara í La Higuera. The Beatles tóku allan heimin á bóli við plátuni Sgt. Pepper's Lonely Hearts Club Band, meiri krút og nógvur kvalitetur var komin í poppin og rullandi rockin, og ungi amerikanarin við tí ývnu hárpraktini, Jimi Hendrix, gandakallurin á streingjunum, kollvelti guitarspælið, táið hann kom blásandi upp úr bluesdýpium. Eftir eina konsert í London sótu allir guitarúrmælingarnir sum lundar slignir á nevið, og onkur helt fyri, at sjálvt Eric Clapton misti sjálvsálitið, somikið, at hann ikki tók ljóðførið framaftur í vikur. Hetta var eisini árið, táið Nes Sóknar kommuna gekk sundur í tvinnar lutir, og Runavíkar kommuna gjørdist ein nýggjur veruleiki. Í 1969 tók Olof Palme við eftir Tage Erlander í Svítjóð og Willy Brandt varð valdur samveldiskanslari í Vesturtýsklandi. Fyrsti maðurin setti fótin á mánan og “Three days of peace and music”, ímyndin av nýggju flower power tíðini, gjørdi býin Woodstock í statinum New York ódeyðiligan.
Vit mega minnast til, at vesturheimurin nóg illa hevði fótað sær eftir seinra heimskríggj – tað vóru bara gingin góð tvey áratíggju. Stríðið um Vietnam var í hæddini, Martin Luther King og Robert F. Kennedy vóru myrdir, og tað sum gjørdi størsta munin var helst sovjetiska innrásin í Tjekkoslovakínum, ofta hildið at vera neistin, sum góð 20 ár seinri gjørdi av við annað stórveldið – Sovjetsamveldið. Ungdómar á lærdum háskúlum í USA, Mexico, Italia, Týsklandi, Póllandi og ikki minst í Fraklandi gingu ímóti rákinum, kadaverdisciplinini hjá teimum ráðandi, og oddvitar sum Rudi Dutschke, Daniel Cohn-Bendit og Abbie Hoffman gjørdust gitnir um allan vesturheimin. Kvinnurnar fóru eisini upp á barrikadurnar, kravdu javnstøðu, og lósu ”Le deuxième sexe”, ”Hitt kynið”, hjá Simone de Beauvoir og hetta var eisini árið, táið Manchester United við Bobby Charlton, George Best og Brian Kidd á odda vunnu finaluni í Europa kappingini fyri meistaralið á Wembley. 4-1 á Benfica eftir longda leiktíð.
Hetta er tíðin táið hin nýggja kommunan, Runavíkar kommuna, so smátt er farin at fóta sær, og fram til hesa løtuna, ídag, er hetta tíðarmál okkara í kommunalum samanhangi. Seinri kastaðu fimm kommunur í Eysturoy saman í eina eind undir heitinum Runavíkar kommuna, og tað er um tað lagi, at fýra túsund fólk um korta tíð fara at eiga hesa triðju størstu kommunueindina í landinum.
Fyri hálvari øld síðani vóru Føroyar avbyrgdar, undirstøðan í samskifti og kunning vóru Útvarpið, Norðmaðurin og tær partapolitisku avísirnar og møguleikin fyri at flyta seg ímillum oyggjar og bygdir var fyri tað nógva sjóvegis ella var neyðugt at spenna apostlarnar fyri. Telefon var í fáum húsum, bilar í færri og sjónvarp var onki. Kollveltingin í undirstøðu var ávegis, á fleiri mótum, men enn vóru eitt nú skipini hjá Thorshavns Mælkeforsyning & Margarinefabrik álitið, táið vit fjarðbúgvar høvdu ørindi í Havn og øvut. Tikið verður aftur í hesa tíðina í Mentanarvikuni, nú 110 ár eru liðin, síðani hetta felag varð stovnað og byrjaði skipaða rutusigling norð í Sundalagið og inn á Skálafjørðin við passasjerum, mjólk og posti.
Hesa tíðina, meðan Runavíkar kommuna hevur verið til, hava Føroyar staðið í støðugari menning, kreppurnar undantiknar, og júst økið herumleiðir, man saman við høvuðsstaðnum hava verið hitt størsta vakstrarøkið. Fyri 100 árum síðani búði at kalla onki fólk her, fyri 60 árum síðani nakað fleiri og síðani hevur almikil gróður verið um gangandi fót. Tað krevur fyriskipan, og tað hevur verið gingið undan í vinnu og á kommunalu rókini við onkrum skili øll hesi árini, táið so frægt er komið burturúr.
Íslendski forsætisráðharrin, Katrín Jakobsdóttir, sum vitjaði í Føroyum fyri kortum segði m.a., at týdningarmesta uppgávan hjá politiskum skipanum var at leggja infrastrukturarnar, fundamentini, sum menningin í fólkinum skal spretta og vaksa úr. Fyri at røkka hesum hevur fólkið skipað seg í eina kommunu, ið skipar basalu funktiónirnar, sum øll fáa gagn av. Hetta hava komunustýrini skilt, og tað meti eg eisini at tey, sum nú umboða tykkum og tykkara skattapening í forstandaraskapinum, hava skilt. Ein kommunu skal ikki fatast sum ein trivalig kúgv, við tambaðum júguri og spílaðum boppum, sum ein og hvør eftir egnum tørvi skal súgva úr uppá hvamsvís. Hon skal smíða neyðuga felagsvirknaðin, undirstøðubulin, ið lynnir undir vøksturin, sum bara fólkið og oddafólk í vinnu og mentan kunnu skapa.
Skúlar, mentanarhús, ídnaðarøkir, bryggjur, havnaløg, fótbóltsvøllir, ítróttar- og fimleikahallir, svimjihallir, útstykkingar, ungdómshús, heilsumiðstøðir og vegir. Hetta er undirstøðan, sum lyftir samfelagið upp til initiativið hjá borgaranum sjálvum. Tí stendur og fellur menningin við góðum hugskotum, av dyggari fyriskipan og ikki minst av disciplineraðari arbeiðsmegi. Haðani kemur áhaldandi framtøkan, hana megna politikararnir ikki at skapa, teir eru settir í verðina til at brúka tykkara skattakrónur til tað, fyrst og fremst, at skipa undirstøðuna. Stóra paradigmuskiftið var ein ítøkilig býarætlan, skúlabyggingin á Glyvrum og víðkanin av havnalagnum. Haðani komu smiður, handlar og tænastufyritøkur av alskins slagi og í Glyvra Bio savnaðust fólk til kykmyndir, sjónleik og dans, - føroyskan og enskan. Mentanin hongur uppi við hvørjum einstakum okkara og alist fram í samskiftinum millum fólk, líkamikið hvar tey eru. Í kirkjum, samkomum og í savningardeplum, har mongu klípini vera løgd í eina hægri sferu til undirhalds og kveikingar. Umráðandi er, at ymsu partarnir ikki stika seg av, á egnum teigi, men at øll eru við í uppstiganini av samfelagnum og lokalsamfelagnum. Annars býður ikki í bøtur, tað kann kanska tykjast vera fyrimunur eina løtu at fara á eina excentriska reiðferð, fyri at røkka stutttíðarvinningi, men í longdini vera tað felagstøkini ið muna.
Hann ið onki ger, fremur ongi mistøk. Tað er ikki so frægt, at hesin heldur stand heldur – hann søkkur saman við egnum íhaldi í mýrulendinum. Í einari røðu í Háskóla Bio í Reykjavík endurgav eg hesi orðini úr einum sangi hjá Bubba Morthens: ”þeir sem enga hugsjón hafa halda kannski það, að hamingjan sé fólgin í að hreyfast ekki úr stað.” Tikið úr yrkingini: ”Þeir hafa trúðinn en þá vantar trúbador.” Bubbi er ein av fremstu fólkasangarum í Norðurlondum, og hann vitjar okkum í Løkshøll leygarkvøldið. Væntar ein at finna eydnuna við ikki at flyta seg úr stað, so vanta hugsjónir og visiónir um framtíðina. Tað fremur ongan bý og heldur onga kommunu.
Tað er ikki bara sum at siga tað, at fáa savning í eina kommunu, sum er flættað saman av 15 bygdum, 15 sera ymiskum bygdarløgum. Hvør við sínum serliga og sjarmerandi brigdi. Mentan, dialektir og hugsanarháttur. Landnámsbygdir, niðursetubygdir og økir, ið runnu upp sum runnur úr turrari jørð, sum Jesaja spámaður tekur til í gamla sáttmálanum. Tað skurrar onkuntíð í hátalaranum, fáar ferðir snýr tað seg um súrt knarr og kverulantarí, men fyri tað nógva er tað tíbetur konstruktivur krittikkur, og hesin er greitt tekin um samfelagsáhuga og ynskir um batar, sum kunnu gera kommununa til eitt uppaftur betri stað at búleikast í. Tað er týdningarmikið, at borgarin, ið eigur kommununa, ger vart við seg, tí tað fær ikki verið øðrvísi enn tað, at eisini vit forvaltarar gera mistøk, men yvirhála skilagóðu ætlanirnar og verkini mistøkini er framdrift í maskinarínum. Alternativið er, sum ein rituvíkingur, mynstraður við einum av koltogarunum, ið komu til landið eftir kríggið, tók til: ”Hann hevur so lítla tóvmegi, at havhestarnir hava ongantíð tørv á at kobla í fyri at fylgja honum.”
Mentanarvikan kann eisini vera eitt undirstøðuátak. Alt ov leingi hevur hon verið miðsavnað í lutfalsliga stóru konsentratiónini eystanfyri við Skálafjørðin. Heystið var kanska heldur ikki hin mest vælsignaða árstíðin, hvat ið veðurlíkindum viðvíkur. Eftir at kommunan tók mentanarvikuna innaftur í egið regi valdu vit at broyta kós, at halda hana um várið og at spjaða hana kring um í bygdunum í størst møguligan mun. Týdningarmikið er, at hetta verður ein savningarfaktorur, sum allar bygdirnar standa saman um, og royndin við at gróðurseta hana í allari kommununi eigur at vera víðkað næstu árini, og øll hugskot, sum kunnu fjølbrigda mentanarvikuna, eru meiri enn vælkomin. Mentanin er her hvønn dag, men júst hendan vikan skal sýna okkum sjálvum og gestum okkara, í einum konsentrati, hvussu magnfult tærið er í okkum á hesum mótinum. Tær tríggjar starvsettu á VisitRunavík hava stríðst við fyrireikanina í drúgva tíð, og teimum fari eg takka fyri ágrýtni og gott hugflog.
Í sanginum um New York syngur Frank Sinatra: ”The City That Never Sleeps”. ”Kommunan sum ongantíð svevur”, eigur at vera okkara skjaldramerki, tað ræður um ongantíð at liggja á boðunum, at vera virkin og luttakandi. Og í hesi vikuni ber til at verða undirhildin og at hvessa sær vitið.
Til ber at sigla Mjólkarutuna saman við legenduni Birgiri Enni umborð í Norðlýsinum, at hoyra um nýggja standmynd í Elduvík, um nýggja havrannsóknarskipið á Skála, um Norsku Løvu í Lamba, at hoyra løgmann flyta fram flaggrøðu, at læra at binda í Æðuvík, at dansa føroyskan dans í Funningi, at vitja kreativan verkstað í Oyndarfirði, at síggja fleiri kykmyndir í Løkshøll, har fleiri konsertir eisini verða hildnar. Jens Marni fer at spæla á svalanum í Betri banka, møðgurnar Sissal og Lea og Hanus G. Johansen vitja í Oyndarfirði, Frits Johannesen er heimablíður á Norðurhædd, Tarira og Ólavur Jakobsen hava konsert í Glyvra kirkju og ”Mín fantastiska skilsmissa” verður framførd í Rituvík. Hetta eru bara nakrir fáir brellbitar úr skránni, sum liggur í hvørjum húsi í kommununi.
Kommunan hevur ongan aldur, og onkur heldur, at hon er vaksin skjótari enn røturnar hava megnað at fest seg. Nakað kann vera um tað. Men við tíðini, táið nýbyggjararnir eru komnir út í triðja og fjórða ættarlið, fer savningarmegin at taka dik á seg av álvara, tað sæst longu nú, og tá fara litteratururin og listin eisini at grógva í størri mun, umframt teir frálíku mentanararbeiðarar, sum vit longu eiga, onkrir í broddi fylkingar, ongin nevndur ongin gloymdur.
Í sanginum ”Subterranean Homesick Blues” sigur Bob Dylan m.a.: “You don´t need a weatherman to know which way the wind blows.” Oddvitar í ungdómsbyltingini fyri hálvari øld síðani – í 1968 – tulkaðu yrkingina soleiðis, at líkamikið hvønn vegin lotið – tað politiska lotið – lá, so vildu teir broyta heimin eftir egnum ynskjum og ætlanum. Var neyðugt at ganga upp ímóti ættini, so varð tað gjørt. Hvussu hetta vignaðist eru tað nógvar meiningar um, men læran av hesum kann í okkara føri vera, at líkamikið hvussu annars rekur á mentanarliga skýloftinum, so skipa vit mentanarvikuna í Runavíkar kommunu samsvarandi egnum kringumstøðum, ynskjum og ætlanum. Í afturhvarvi og framtøku. Í minsta lagi vita vit, at ongin ger hetta fyri okkum, og tað er mín meting, at skráin undir ongum umstøðum forðar fyri, at vit fara at fáa eina hugnaliga, lívgandi og gevandi viku, líkamikið hvar ið vit annars eru stødd í kommununi. Kann hendan undirstøðan harumframt stimbra savningini, er nógv vunnið á leiðini til eina spennandi framtíð.
Moralur og mentan eru onkursvegna slektað. Á sama hátt sum vit eru tengd saman umvegis ósjónligar træðrir. Sovjetiskir stríðsvagnar sløktu várið í Prag í 1968, og Alexander Dubček varð settur frá valdinum. Onkursvegna sigraði moralurin kortini, táið hugsanirnar hjá honum og Václav Havel sigraðu. Stríðsvagnarnir bakkaðu, Múrurin fall og Dubček tók tá til: ”Uttan moral ber ikki til at tosa um altjóða lóg. Víkir man undan moralskum meginreglum í politisku sferuni, slepst ikki undan, at vit aftur enda í og undir frumskógarlógini.” Við at dubba á mentanarmótinum ber til at sleppa undan søguligum skammlopum, sum tí, ið hendi í Prag fyri júst 50 árum síðani. Afturkoma Dubček´s kann kanska vera ein áminning um, at tað góða sum oftast sigrar á hinum ónda. Mentanarskansin Havel var treiskur og boygnaði ongantíð, heldur ikki fyri sovjetisku frumskógarlógini í móðurlandinum, tí var tað ein so sera lívgevandi sjón at síggja teir báðar á svalanum í tjekkisku høvuðsborgini í 1989, har teir boðaðu fólki sínum frá, at nú var tað umsíðir farið at vára í Prag kortini. Demokratiið var aftur undirstøðan.
Tað várar í Runavíkar kommunu.
Hervið er mentanarvikan sett.


c: text/html

text:
Trupulleikin við fjølmótstøðuførum bakterium verður tikin í størsta álvara. Nógv átøk eru framd, og verða fleiri átøk eisini gjørd frameftir, svarar Sirið Stenberg Bjørt Samuelsen.
Bjørt Samuelsen, tingkvinna fyri Tjóðveldi spurdi herfyri Sirið Stenberg, landsstýriskvinnu í heilsumálum ein grein §52a spurning. Nú hevur landsstýriskvinnan svarað.
– Vit brúka alt ov nógv antibiotika – bæði til menniskju og djór. Antibiotika er sterkasta vápn, vit hava móti sjúkuelvandi bakterium, og missa tey sín virknað, kunnu fólk í framtíðini doyggja av sjúkum, vit í dag meta meinaleysar (hendir longu). Og nei, hetta er tíverri ikki einaferð langt frammi í tíðini, men ein skjótt vaksandi trupulleiki. Og hóast trupulleikin er minni í Føroyum (enn), er avbjóðingin her, sigur Bjørt Samuelsen í viðmerking.
Í svarinum hjá landsstýriskvinnuni verður stórur dentur lagdur á, at nógv verður gjørt fyri at basa trupulleikanum. Víst verður á, at tamarhald er á støðuni.
Í svarinum upp á spurning um kunning til okkum øll, stendur:”At kunna almenningin og kommunulæknar er ein av uppgávunum hjá landslæknanum. Kommunulæknar eiga at kunna sjúklingar um skynsama antibiotikanýtslu.”
– Vóni, at Heilsumálaráðið tryggjar sær, at landslæknaembætið tekur hesa ábyrgd í størsta álvara! Sjálv haldi eg ikki, at almenningurin verður serliga væl kunnaður um, hví tað er so neyðugt at avmarka nýtsluna av antibiotika, sigur Bjørt Samuelsen.
Í svarinum stendur eisini, at samráðingar eru við Ríkissjúkrahúsið (hagar 90% av sjúklingunum, sum verða sendir av landinum, verða sendir), um betri kunning um støðuna á Ríkissjúkrahúsinum, sum hevur álvarsamar avbjóðingar við antibiotikaresistens.
– Fegnist um, at ein antibiotikapolitikkur nú verður orðaður! Tað eigur ikki at taka nógvar dagar at fáa frá hondini, tí henda avbjóðing er als ikki nýggj, men hevur verið vælkend í øllum heilsuheiminum í mong, mong ár, sigur Bjørt Samuelsen at enda.
Til ber at lesa spurningarnar her.
Til ber at lesa svarini her.

robotstxt: allowed

filter: keep


text:
Føroysku almenningar í Føroyum
Dan Klein --- 14.07.2017 - 08:55
Føroysku almenningar í Føroyum bygdar og býarfólkið skylda mær eina almenna uppreisn eftir arvastríði í meir enn ein mandsaldur.
Eg havi ferð eftir ferð avdúka muru í tykkum hjúkla um tey sterku í njóta gott av samfelagságóða í fiski og útróðarmenn hava skapt.
Tað eru allir landssvíkjarar quislingar í hjálptu fremmanda fólki tak livibreyði frá teim minni mementa í eg kan taka upp í blaði.
Eg komi drag alt fram atburð og hugburð og hugsjón og fatan og meining í er ein hvørvissjón í fo í vreingir alt í tíð almenna kjaki.
Tað skula blaðlesarar heima og uttanlands á alnótin gera sær í www.oyggjatidindi.com og øðrum nóg greit aftan kl >9< í fo.
v.h.
Hans Birgir Hansen
Ps. Biggi eygleiðari samfelagskjakari samfelagsrevsari meiningsskapari í verksetari privatur ákæri í oyggjatíðindi alternativ føroysku miðlar blað loft netmiðlar í Føroyum.


text:
Hesin er kanska eitt sindur ov seinur… Men tá eg enn minnist, hvussu irriterandi upplivingin var, er hon verd at deila! Sirka soleiðis var orðaskiftið eitt kvøldið í tíðindasending útvarpsins:
Elin Winther Poulsen: “Wilhelm, stjóri í oljufelagnum XX, hava tit fingið nakað tilboð um uppkeyp frá einum størri oljufelag?”
Wilhelm: “Hasum kann eg svara aftaná. Lat meg fyrst siga …”
Og her er tað, eg havi hug at geva Elini fullan samhuga, um hon verður úti fyri slíkum aftursvari eina aðru ferð, og reagerar soleiðis: “AFTANÁ? Aftan á hvat?? Aftan á tíðindini? Hví heldur tú, tú er boðin higar? Nei, ikki gita, Wilhelm, eg skal siga tær – fyri at svara spurningunum, EG seti!! Ikki fyri at fortelja mær og Føroya fólki, hvussu gongst tær og fyritøkuni generelt, ella hvat tit halda um fíggjarkreppuna ella nakað sum helst annað! Eg fái faktiskt LØN fyri at gera mær ómak at skriva spurningar, sum gera lurtaran føran fyri at fáa sær eitt skjótt yvirblikk yvir aktuellu støðuna, UM tú var nóg fólkaligur til at svara teimum! So – Wilhelm, lat meg spyrja uppaftur: Hava tit fingið eitt tilboð frá einum størri oljufelag? Svar títt skal byrja við “JA” ella “NEI”, ikki við einum óhølvaðum avfeiilsi!
Elin, tá tú fer at gera hetta stuntið, so minst til, at tað verður bara neyðugt eina ferð. So fer ongin nakrantíð aftur at byrja eitt svar í tínum studio við “Mnh, gott kvøld, menlatmegfyrstsiga… ” Ófólkaligu fólk!!
*Onkur gjørdi meg varuga við, at eg átti at broyta navnið á stjóranum – so tað havi eg gjørt!


text:
Tey, sum sýna fram á Várframsýningini 2013 eru Dennis Agerblad, Marianna Bjørgheim, Ludvík á Brekku, Ann-Mari Dam, Edward Fuglø, Annika Arge Gregoriussen, Anna Kathrina Højgaard, Jón Sonni Jensen, Ingi Joensen, Saga Kapnas, Simen Engen Larsen, Astri Luhin, Rannvá Holm Mortensen, Marita Nattestad, Vígdis Petersen, Jóna Rasmussen, Eli Smith, Kári Svensson og Ole Wich.
Várframsýningin í ár ber heitið Pall: - Vit, sum hava samskipað framsýningina, vilja visa á teir møguleikar sum ein slík framsýning kann rúma; at Várframsýningin er ein pallur, sum potentielt kann brúkast til hvat sum helst. Í ár leggur Várframsýningin rúm til millum annað málningar, grafikk, foto, video, skulptur og installatión.
- Vit hava mett innlatin listaverk, vit hava valt út og vit vilja peika á at Várframsýningin ikki er nøkur samlað eind, men peikar í fleiri rætningar. Hetta er eisini meiningin við Várframsýningini, tað halda vit í øllum førum. At Várframsýningin er ymisk frá ár til ár, og vónandi verður tað eisini soleiðis í framtíðini, siga Unn Joensen, Ludvík á Brekku og Jóhan Martin Christiansen. Niðanfyri síggjast verk hjá Rannvá Holm Mortensen og Ann-Mari Dam.


text:
Eitt samfelag fyri okkum øll
16. august 2015
Til løgtingsvalið tann 1. september 2015, bjóði eg meg fram sum valevni Sambandsfloksins.
Tað er ein sannroynd, at landspolitikkur hevur ligið í skugganum av persónsmálum seinastu tíðina. Hesi mál hava sogið megina úr tí politiska arbeiðinum, og viðurskifti, sum hava nógv størri týdning fyri samfelagið, hava lítlan og ongan ans fingið.
Lýsingin av, hvussu okkara virðismikla tilfeingið verður umsitið, sum Kringvarp Føroya gjørdi á heysti 2014, hevur givið okkum øllum nakað at hugsa um - og ikki júst við eini kenslu av rættvísi.
Í komandi valskeiði, skal ein nýskipan av fiskivinnuni setast í verk, og einki er at ivast í, at hesin dysturin verður ikki lættur. Sterkar konservativar kreftir í ávísum flokkum, fara at gera tað sera trupult at koma á mál.
Eg eri, saman við Sambandsflokkinum, til reiðar at samstarva - tvørtur um floksmørk - saman við ábyrgdarfullum polittikarum - at seta í verk eina burðardygga skipan, sum kann verða ein tryggur og støðugur karmur um vinnuna og sum tekur grundfest samfelagslig atlit. Tað er okkara skylda at finna fram til eina skipan, sum bæði vinnan og samfelagið fáa gagn av.
Góðir karmar um vinnulív okkara, er ein fortreyt fyri menning og vøkstri í samfelagnum. Men mark er fyri, hvussu frí og óregulera vinnan kann virka. Tað er mín greiða fatan, at "ultraliberali" politikkurin hjá Fólkaflokkinum, hevur fingið alt ov stórt rúm í seinasta samgonguskeiði, og vanlig menniskjaslig virði, og samfelagsatlit hava verið gloymd.
Eg fegnist ikki yvir "flatskattaskipanina" og nútíðarskatting av pensiónsuppsparingum.
Hetta stevnumið, sum var lagt, var eftir mínari fatan skeivt, og hevur ikki tann virkna , sum spátt var um. Av tí, at vit ikki hava eitt fastlæst býtið av skatti millum land og kommunur, rakti skattalættin bara tey við teimum hægstu inntøkunum, og hava vit tí skapt eina stóra gjógv millum borgarar í landinum og eitt hol í landskassan.
Vit hoyra í dag um, at talið á børnum, sum livað í lutfallsligum fátakradømi er stórt í Føroyum, eins og vit síggja, at stórur eftirspurningur er eftir hjálpini, sum felagskapurin, "Í menniskjum góður tokki" letur á hvørjum ári. Hetta ber prógv um, at skipanirnar, ið skulu tryggja at borgarar ikki enda í eini slíkari støðu, ikki virka, men verulig átøk frá polittiskari síðu, síggja vit einki til.
Hóast vit seta øll met í útflutningi, lønargjaldingum og lágum arbeiðisloysi, røkka endarnir ikki saman hjá landskassanum og einum parti av lønmóttakarunum. Tað er eyðsæð, at vit hava ein "strukturellan" trupuleika í skatta- og avgjaldsskipanum okkara. Avleiðingin av hesum er, at vit hvønn dag senda eina vanvirðiliga rokning til eftirkomarar okkara at gjalda.
Broyting skal í landspolitikkin, og nú er stundin komin, har hesi mál veruliga verða sett á politisku dagsskránna.
Saman skulu vit byggja eitt samfelag við rættvísi og rættartrygd sum grundarlagi - har vinnulív og borgari virka í samfelag.
- Eitt samfelag fyri okkum øll!
Heini Fosaa
Valevni Sambandsfloksins til løgtingsvalið
RN
Aftur


text:
Heilsuverkið skal styrkast
30. august 2015
Sambandsflokkurin vil geva viðgerðartrygd til allar borgarar
Veiku bólkarnir í samfelagnum skulu hava best møguligar umstøður. Tað hevur Sambandsflokkurin altíð arbeitt fyri. Málið er, at vit eru á sama støði, sum okkara grannalond, ið verða mett at hava heimsins bestu vælferðarskipanir.
Tí hevur Sambandsflokkurin sett sær fyri, at raðfesta bíðitíðina fyri tey, ið hava fingið tilvísing ella eru í viðgerð - tað er m.a. tað, ið eitt vælferðarsamfelag skal bjóða sínum borgarum. Vit eiga at seta okkum sum mál, at ongin skal bíða longur enn 1 mánað, frá mistankin um sjúku er staðfestur, til viðgerðin verður sett í gongd. Hetta er til gagns fyri borgaran og samfelagið.
Vit mugu leita nøkur ár aftur í tíðina, fyri at síggja, hví pengar mangla til veikar bólkar.
Sambandsflokkurin mótmælti harðliga niðurskurðinum í ríkisveitingini, ið bleiv gjørdur uttan nakra sum helst útrokningar av fylgjunum, sum hetta fekk á framtíðar vælferðarsamfelagið. Niðurskurðurin bleiv gjørdur í óðum verkum, yvir nátt, tí at fullveldissamráðingarnar vóru slitnaðar og fullveldissamgongan hevði mist alt á gólvið.
Tíbetur lukkaðist ikki at loysa okkum úr Ríkisfelagsskapinum, men prísurin fyri miseydnaðu royndina var høgur, tí okkurt mátti gerast ístaðin. Endin varð, at ríkisveitingin bleiv skorðin við 1/3 svarandi til kr. 366 mió. Eftir at niðurskurðurin var gjørdur, vórðu tær eftirverandi 615,5 mió. eyðmerktur til at verða; Heilsuverkið 283,6 mió., fólkapensjón 213,3 mió., serforsorgin 117 mió. og Fiskivinnuroyndir 1,6 mió.kr.
Tað mangla 700 mió. á inntøkusíðuni hjá landskassanum í 2015.
Ríkisveitingin er ætlað til ávís vælferðarøki í Føroyum, ið Føroyar og Danmark fíggja í felag. Tak t.d. føroyska heilsuverkið, ið er eitt av hesum felags málum.
Útreiðslurnar í heilsuverkinum eru øktar við uml. 87 prosentum, frá kr. 518 mió. í 2004 til kr. 968 mió. í 2015. Hesa øking hevur landskassin fíggjað einsamallur, hóast hetta er eitt felagsmálsøkið, og tað kostar í vælferðartænastuni hjá heilsuverkinum, ið er skorin heilt inn á bein. Hetta er ein beinleiðis avleiðing av ábyrgdarloysinum undir fullveldislandsstýrinum.
Tað hevur verið undirskot mestsum á hvørjum árið síðani ríkisveitingin bleiv skorðin og fastfryst.
At peningar mangla til vælferðina, er ein beinleiðis avleiðing av tí ørvitisgerð, ið bleiv gjørd yvir nátt, uttan nakra sum helst útgreiningar yvir tær vanlukkuligu avleiðingar, hetta kom at hava fyri vælferðina í Føroyum, tí projekt "Fullveldið" var kollsiglt.
Fullveldisflokkarnir mugu siga Føroya Fólki hvar pengarnir sum mangla til vælferðarøkini skulu koma frá.
Bárður S. Nielsen, løgtingsmaður
Valevni Sambandsfloksins til løgtingsvalið
RN
Aftur


text:
ProWord
Var tú signaður av at lesa fylgjandi?
Ruðuleikin, ið stendst av, at Gud ikki eigur fyrstaplássið
Jeremias 2, 1-37.
Vit finna tríggjar ymiskar søgur hjá profetinum Jeremiasi.
Í fyrstu søguni finna vit tann unga mannin Jeremias. Jeremias var útvaldur av Gudi til eina ógvuliga torføra uppgávu.
Í næstu søguni finna vit útvalda fólk Guds, Ísrael. Eftir mong ár við gudleysum leiðarum og avgudadýrkan hevði Gud fingið nokk. Hann sendi Jeremias at profetera ring tíðindi, kaldearar fóru at koma.
Í triðju søguni finna vit Gud sjálvan. Ein hjartabrotnan Faðir, sum hevði sæð børn síni fara frá fráfalli til ólýdni.
Tá ið Gud ikki eigur fyrstaplássið í lívi okkara, vilja vit finna okkum sjálv í einari ógvuliga truplari støðu: Ruðuleikan tú kemur tær sjálvum í, tá ið Gud ikki eigur fyrstaplássið.
Hetta var tað, sum hendi útvalda fólki Guds, Ísraelsfólki. Tey fóru at halda seg til onnur fólkasløg og avgudar teirra. Tey giftust øðrum fólkum, sum ikki trúðu á Ísraels Gud. Tað, sum tey við byrjan hildu, at tey kundu halda skil á, tók tey av fótum.
Ávaring 1 - Tá ið tú fylgir onkrum øðrum enn tí, sum Gud hevur fyriskipað, ert tú á hálari breyt á veg í vanlukku.
Jeremias tók ógvuliga álvarsamt saman um vandamál Ísraels:
" Men á hvørjum høgum heyggi og undir hvørjum grønum træi legðist tú niður og horaðist” Jer.2,20 b.
Fyri Ísrael sá grasið nógv grønari út hinumegin, og skjótt vóru tey á tí síðuni, har tey tilbóðu avgudar og tann falska gudin Ba’al. Tey brendu børn síni sum offur til hin falska gudin Molok. Vers 28 sigur, at tey høvdu líka nógvar gudar sum býir. Tey drivu hor, fóru ikki rætt fram í handli. Gud segði, nú er nokk. Í fyrstuni tyktist tað meinaleyst, sum tá ið barnið spælir við ein glintorm. Áðrenn langt um líður, verður tað álvara. Skjótt tekur tað ræðið, og tú vilt vera í stórum trupulleikum. Tá ið tú fylgir onkrum øðrum enn tí, sum Gud hevur fyriskipað, ert tú á hálari breyt á veg í vannlukku.
Ávaring 2 - At fylgja ógudiligum leiðarum vil føra til gudleyst lív.
Hetta er júst tað, sum Ísrael gjørdi. Tey lótu gudleysar leiðarar vera har, tað áttu at verið gudrøknir leiðarar. “Prestarnir søgdu ikki: "Hvar er HARRIN?" Teir, ið fingust við lógina, kendu Meg ikki; hirðarnir fullu frá Mær, og profetarnir profeteraðu í navni Ba’als og hildu seg til teirra, sum ikki eru mentir at hjálpa.” Jer. 2,8.
Ísrael var ein tjóð, hvar teir religiøsu leiðararnir ikki søktu Gud. Dómarar kendu ikki Gud og moralska støði hansara. Kongar gjørdu uppreistur móti Gudi og tæntu sær sjálvum heldur enn Gudi.
Prædikumenn prædikaðu Ba’al heldur enn orð Guds. Tá ið vit byrja at fylgja gudleysum leiðarum, vil tað ikki ganga long tíð, til vit eru sokkin í teirra máta at liva uppá.
Ávaring 3 - At seta sítt egna fram um Gud vil føra til mistøk.
Ísrael helt sínar egnu vegir vera betri enn vegir Guds:
“Tí tvinnanda ónt hevur fólk Mítt gjørt: Mær, kelduni við hinum livandi vatni, vendu tey bakið og gróvu sær brunnar, brunnar við sprungum, sum ikki halda vatni.” Jer. 2,13.
Ísrael kundi havt eina kalda, fríska, rennandi keldu av vatni, men tey vildu ganga sínar egnu vegir og vóru nøgd við spilt vatn úr brunnum við sprungum.
At seta sítt egna fram um Gud vil føra til mistøk.
Ávaring 4 - Aftur og aftur ikki at vilja lurta eftir førir til eitt hart hjarta.
Ísrael vildi ikki viðganga, at tey vóru á skeivari leið, og iðra seg um tað illa. Avleiðingarnar vóru herðað hjørtu, og at tey blivu við at standa ímóti. At enda vendi Gud teimum bakið, tí tey vóru ólýðin.
”Tí bakið og ikki andlitið hava tey vent Mær! ” Jer. 2,27 b.
Hvat var endin av ólýdni teirra? Kapitul 37 sigur okkum, at Gud loyvdi teimum ráðandi í Bábel at koma ímóti Jerúsalem. Teir kringsettu býin og brutu at enda inn í hann. Fyri sítt ólýdni varð kongurin í Juda tikin. Hann sá, meðan teir drupu synir hansara. Eygu hansara vórðu stungin út, og hann mátti sita leinkjaður í einum fangahjallara restina av lívi sínum. Í Jerúsalem varð templið brent, grøðin varð forkomin, og heilar familjur vórðu dripnar. Tað mesta av fólkinum varð flutt í útlegd til Bábel og gjørt til trælir.
Ávaring 5 - Synd hevur avleiðingar.
Tað verður kanska ikki nú ella í næstu viku, men synd hevur sínar avleiðingar.
..... “ kenn tí og síggj, at tað er ónt og beiskt, at tú vendir HARRANUM Gudi tínum bakið,” Jer. 2,19 b.
Vit kunnu verða freistað til at hugsa, at av tí at eingin av okkum er fulkomin og øll á ein hátt merkt av hesum, sum bíblian kallar synd, og av tí at Gud er góður, ger tað ikki so nógv. Hann vil síggja millum fingrar við smáu feilum okkara. Tíverri er støðan álvarsamari enn so. Hóast Gud elskar okkum høgt, eru heilagleiki og rættvísi hansara so, at hann tolir ikki tað illa. Soleiðis sum profetarnir Habakkuk og Esaias siga tað, “ Tú, hvørs eygu eru rein, so Tú fært ikki hugt uppá ilt, og sum tolir ikki hitt skeiva .” Habakkuk 1,13. ( Ensk ums.) “- Nei, tað eru misbrot tykkara, ið hava gjørt skilnað millum tykkum og Gud tykkara, og syndir tykkara fjala andlit Hansara fyri tykkum, so Hann hoyrir ikki.” Esaias 59,2.


text:
Leys størv
Vælkomin á heimasíðu Búskaparráðsins
Fyrsta stovnsetan av Búskaparráðnum var í 1962. Búskaparráðið varð endurstovnað í øðrum líki aftan á kreppuna í nítiárunum, í 1995. Seinasta broytingin í lógini um Búskaparráð var í 2012, tá avgerð varð tikin um, at Fróðskaparsetrið røkir skrivarauppgávuna og dagligu umsitingina hjá Búskaparráðnum.
Búskaparráðið hevur til uppgávu at fylgja við búskaparligu gongdini í landinum og ráðgeva um búskaparlig viðurskifti, undir hesum um konjunkturgongdina og um fíggjarliga haldførið hjá føroyska búskapinum í longdini.
Búskaparráðið ger árliga tvær konjunkturfrágreiðingar, sum verða almannakunngjørdar 1. mars og 1. september. Harumframt kann Búskaparráðið gera temafrágreiðingar og ráðgeva landsstýrinum í øðrum málum.
Búskaparráðið hevur tríggjar limir, ið sita í eitt fýraáraskeið.


text:
Ari av Rana
16.01.2018 - 20:46
Mentan > List > Filmslist
Eftir 35 ára forboð, er nú aftur loyvt at vísa biograffilmar í Saudi Arabia. Og fyrsti filmurin, sum saudiarabar hava møguleika at síggja í biografinum, gjørdist teknifilmurin “The Emoji Movie”.
Fleiri enn helvtin av íbúgvarunum í Saudi Arabia eru 25 ár ella yngri. Tí verður The Emoji Movie fyrsta biografuppliving hjá einum stórum parti av saudiarabum.
Hyggjararnir kunnu tó ikki vænta sær ein góðan film, tí at “The Emoji Movie” hevur fingið stak vánalig ummæli, skrivar filmz.dk.
At tað aftur er gjørligt at fara í biograf í Saudi Arabia, er liður í eini roynd, at gera búskapin í landinum minni bundnan at oljuni.


text:
Eg minnist eina rúgvu av bókum og bløðum úr mínum barndómi. Bæði danskar og føroyskar barnabøkur. Tæ…
Fyrst vóru Glæstribøkurnar. Dunnubilla horvin, sum eg “las” fyri lítlu systur míni, sum lá í vøgguni…
Í Míni jólabók 1950 hava hesi skrivað søgur og sangir: Jákup M. Kjeld, Marius Johannesen, Samuel Joh…
Svalbards Robinson kom út í 1951, í føroyskari týðing eftir Per Mohr. Janus Kamban, mammubeiggi, tek…
Teresita og aðrar smásøgur kom út í 1966. Læraraskúlanæmingar høvdu týtt søgur úr ymsum londum. Næmi…
“The Story of Ferdinand” er barnabók, ið Munro Leaf skrivaði í 1936. Bókin er prýdd við tekningum ef…
“The Story of Ferdinand” er barnabók, ið Munro Leaf skrivaði í 1936. Bókin er prýdd við tekningum ef…
Ásta og eldgosið í Oyggjunum kom út í Íslandi í 1973, og longu árið eftir, í 1974, gav Føroya Lærara…
The Giving Tree kom út fyrstu ferð í 1964. Tað er Shel Silverstein, sum bæði hevur skrivað og teknað…
Nils Holgarsson og sjáldsama ferð hansara gjøgnum Svøríki eftir Selmu Lagerløf kom út á føroyskum í …
Framíhjálestur eftir B. B. Møller er ein skúlabók við seks ævintýrum úr ymsum londum. Hon kom út í 1…
10. flokkur í Sandoyar Meginskúla gav í 1974 bókina Biddaradrongurin Jugga út eftir Kirsten Bang. ka…
Satt at siga, so minnist eg ikki ordiliga, nær eg lærdi at lesa, haldi meg altíð havi lisið, tó neyv…
Barnarímur eftir Hans A. Djurhuus kom út fyrstu ferð í 1918 í Smáskriftum Varðans, síðan í 1992 á fo…
Raska Annika eftir Elsu Beskow kom út í 1984 á Nýlendi. Míni fyrstu barnabókaminni eru fleir…
Kálvamuan var fyrstu ferð á prenti í 1949 í søgusavninum Søgubókin, sum Sigrið av Skarði Joensen rit…
Ronja ránsmansdóttir eftir Astrid Lindgren kom út á føroyskum í 1984. Ilon Wikland myndprýddi. Elin …
Degningsælið eftir Jens Paula Heinesen kom út í 1953 á forlagnum Blaðstarv. Tá ið eg var lít…
Mamma, hvussu? eftir Sten Hegeler kom út á føroyskum í 1971. Steingrímur Weihe týddi, og Hitt føroys…
Maðurin, sum skuldi halda hús eftir eftir David McKee kom útí 1973 á Bókadeild Føroya Lærarafelags …
Astrid Lindgren: Brøðurnir Leyvuhjarta, kom út á svenskum í 1973, á føroyskum í 1980 í týðing hjá He…
Fyri nøkrum árum síðani fann mamman eina gamla poesibók hjá systur míni. Bókin er frá 1973. Har, mit…
Lambamæið eftir Sigurð Joensen kom út í 1960 á Ungu Føroyum. Frida í Grótinum hevði myndprýtt. …
Harriet Beecher Stowe: Tummasar smátta Theodor Hansen týddi Edward Fuglø gjørdi permuna Bók…
Seriemagasinet var eitt blað, sum Interpresse gav út frá 1968 til 1984. 314 bløð komu út tilsamans í…
Poul E. Petersen: Mín fyrsta lesibók, kom út í 1967 og var ætlað í byrjanarundirvísing í føroyskum …
Store Grisen eftir Harald Bergstedt kom út í 1941, og Sørøvere i Grønland eftir Kirsten Bang kom út …
Í skýmingini Sofía Petersen hevur skrivað, og Elinborg Lützen myndprýddi. Bókin kom út á fyr…
Ungu Føroyar var eitt barna- og unglingablað, sum kom út 1907-1915. Blaðstjórar vóru Símun úr Konoy …
Feðgar á ferð Bókin kom út fyrstu ferð í 1940, síðan er hon útkomin seks ferðir aftrat. H…
Rúna Gísladóttir og Þórir S. Guðbergsson: Ásta og eldgosið í Oyggjunum Hanna Lisberg týddi. Føroy…
Vi på Krageøen eftir Astrid Lindgren, sum fyrst var ein sjónvarpsrøð og filmur, og síðan kom út sum …
Emil úr Lønnebergi eftir Astrid Lindgren. Hon kom út á føroyskum í 1978. Ikki sørt at beini…
Palla Pumm eftir A. A. Milne. Winnie-the-Pooh eftir A. A. Milne kom út á enskum í 1926 og á donsk…
Kim-bøkurnar komu út í 1957-1973. Rithøvundurin var Bengt Janus Nielsen, sum skrivaði undir dulnevni…
Myndabøkur: Fleur Conkling: Gelli-smelli skúlabussurin, Irma Wilde: Dunnu Billa horvin, Tríggir s…
Barnabók eftir Lauru Fitinghoff, 1907, í danskari týðing, 1949. Leiðin til eina av mínum fyr…
Battler Britton var ein teknirøð, sum upprunaliga kom út í juli 1958 til juni 1986. Tað var um Wing …
Heidi eftir Johanna Spyri H. Hagerup København 1943, 8 oplag Vit skulu hugsa okkum aftur …
Jules Verne: Kring jørðina í kavbáti. Jákup M. Kjeld týddi Føroya Lærarafelag 1963 Eg …
Jan-bøkurnar var ein røð av 81 dreingjabókum, sum Knud Meister og Carlo Andersen skrivaðu. Tær komu …
Jan-bøkurnar var ein røð av 81 dreingjabókum, sum Knud Meister og Carlo Andersen skrivaðu. Tær komu …
Fyrsta bókin um fílin Babar eftir franska høvundan Jean de Brunhoff, Histoire de Babar, kom út á fro…
Skrivað: Knud Hermanssen Teknað: Ernst Hansen Týtt: Jóhannes Enni Føroya Lærarafelag gav út…
Snjóhvíta: ævintýr fyri børn Símun av Skarði týddi Fram 1925 Pápi las mestsum hvørt kv…
14 ævintýr eftir H. C. Andersen Christoffur Lützen týddi Tórshavn 1943 Tá ið eg k…
Hector Malot: Frændaleysur Jákup M. Kjeld týddi Føroya Lærarafelag 1961 (uppafturprentað: 1973…
Dagmar Joensen-Næs: Rannvá Egið Forlag: 1971 Hetta er fyrsta bók eftir føroyskan kvinnuli…


text:
Freistin fór 15. mars 2018 kl. 23.59.
Tķšarfreistin fyri talgilda umsóknarblašiš fór 15. mars 2018 kl. 23.59.
Hava tit spurningar ella ivamįl, vendi tykkum so til skślan, iš tit hava sum fyrsta ynski.
Glasir
, tlf. 61 66 00 - post@glasir.fo
Ert tś undir 18 įr, skal foreldur ella verji śfylla teigarnar viš persónsupplżsingum hjį foreldri ella verja. Eini boš verša sķšani sjįlvirkandi send til teldupostin hjį foreldri ella verja.
Foreldur/verji
Persónsupplżsingar hjį foreldrum/verja skulu fyllast śt, um umsųkjarin er undir 18 įr.
Eg vįtti, at persónsupplżsingarnar omanfyri eru ręttar og samsvarandi fólkayvirlitinum. Ręttar tś persónsupplżsingarnar eftir at hava vįttaš tęr, mįst tś velja śtbśgvingarynski, lęrugreinar og nęmingaheim umaftur.
Tś skalt altķš velja "Ja" ella "Nei" nišanfyri. Endamįliš er at geva skślanum mųguleika at veita hjįlp til nęmingar, iš hava tųrv į hesum beinanvegin. Talan kann verša um likamligar, sįlarligar ella ašrar trupulleikar so sum lesi- og skrivitrupulleikar, iš kunnu hava tżdning fyri skślagongdina.
Gev gętur, at hetta ikki įvirkar tķnar mųguleikar at verša tikin inn, og at allar upplżsingar verša višgjųrdar ķ trśnaši. Um svaraš veršur Ja, veršur greitt nęrri frį hesum ķ teiginum beint nišanfyri ella viš at venda sęr til lestrarvegleišingina ķ skślanum.
Nįmsfrųšiligur stušul og onnur višurskifti
Hevur tś tųrv į nįmsfrųšiligum stušli, ella eru onnur višurskifti, iš skślin eigur at verša kunnašur um?
Greiš nęrri frį
Hevur tś nųkur viškomandi skjųl višvķkjandi nįmsfrųšiligum stušli ella ųšrum višurskiftum, kanst tś višhefta tey her. Tś kanst višfesta PDF-fķlur og myndir av slagnum PNG, GIF, JPG/JPEG og TIF/TIFF.
Tś kanst eisini fara inn į www.skjal.fo į tķnari snildfon og skriva talkotuna inn. Har kanst tś sķšani avmynda skjųl, sum so sjįlvvirkandi verša višfest hesum umsóknarblaši. Opnast tęr višlųgdu fķlurnar nišanfyri ikki, tį tś trżstir į tęr, hųgraklikka so į tęr og vel at opna tęr į einum nżggjum fanublaši ella vindeyga.
Dóps- ella navnabręv og viškomandi skjųl
Dóps- ella navnabręv skal višfestast. Mųgulig vįttaš avrit av arbeišsroyndum og onnur viškomandi skjųl kunnu višfestast. Tś kanst višfesta PDF-fķlur og myndir av slagnum PNG, GIF, JPG/JPEG og TIF/TIFF.
Tś kanst eisini fara inn į www.skjal.fo į tķnari snildfon og skriva talkotuna inn. Har kanst tś sķšani avmynda skjųl, sum so sjįlvvirkandi verša višfest hesum umsóknarblaši. Opnast tęr višlųgdu fķlurnar nišanfyri ikki, tį tś trżstir į tęr, hųgraklikka so į tęr og vel at opna tęr į einum nżggjum fanublaši ella vindeyga.


text:
ProWord
Var tú signaður av at lesa fylgjandi?
Hvønn týdning hevur orð Guds fyri meg?Hav til fyrimynd hini heilnæmu orð, ið tú hevur hoyrt av mær, í trúgv og kærleika í Kristi Jesusi! 2. Timoteusar bræv 1,13.
1. Fyrimynd av heilnæmum orðum.
Týdningurin av fyrimynd í 2.Tim. 1,13 er “ætlan eins byggilistarmans” (arkitekts). Heilt frá byrjan frumsamkomunnar var ein fastur samandráttur av læruni. Tað var ein “standard”, sum øll læra varð kammað eftir. Timoteus varð ávaraður um ikki at broyta mynstrið í hesi orðing. Um hann gjørdi tað, hevði hann einki, sum hann kundi royna teir við, sum arbeiddu saman við honum við. Vit í 21. øld mugu halda fast við tað, sum Paulus lærdi í 1. øld. Í fyrstu samkomuni var ein filosofi, sum kallaðist antinomianisma, nógv útbreidd. Hon segði: “Vit eru ikki undir lóg.” Hetta hugtak er ikki deytt í dag. Tað eru summi, sum pástanda, at vit eru undir náði – ikki lóg. Tað verður hildið fast uppá, at Nýggja Testamenti er eitt savn av “kærleiksbrøvum” og ikki ein løgligur samandráttur. Summi vraka tað, sum tey kalla “fyrimynd gudfrøði.” Sigur ikki orðafellið “fyrimynd av heilnæmum orðum” at tað er ein lóg, sum vit eru undir? (hygg 1. Korintbr. 9,21; Gal. 6,2)
2. Halt fast!
Gjøgnum langa tíð hevur verk Guds verðið gjørt av fólki, sum stóðu stinn í royndum. Tað hevði verið so lætt fyri tey at geva eftir. Men tey stóðu stinn. Ápostulin Paulus var ein av hesum, sum ikki læt seg vika. Móti endanum av lívi sínum styrkti hann unga bróður sín í Kristusi, Timoteus. Í 1. Tim.1,11 lesa vit, at Gud hevði litið ápostlinum Paulusi upp í hendur evangeliið um dýrd hins sæla Guds, og at hann hevði givið tað víðari til Timoteus. 1. Tim. 6,20. Eftir tí, sum 2. Tim. 1,13 sigur, bleiv tað ábyrgd Timoteusar at “halda fast” og “verja” sannleikan, sum honum var litin upp í hendur, og aftur lata øðrum hann upp í hendur. 1.Tim.2,2.
3. Hoyrt frá mær.
Vit trúgva, at Heilagi Andin er Andi sanleikans. Hann gav Timoteusi sannleikan upp í hendur. Tað er bert ein Heilagur Andi og ein sannleiki komin frá honum. Vit trúgva ikki á tveir Heilagar Andar. Og heldur ikki trúgva vit á tveir ella fleiri sannleikar. Gud gjørdi av at senda Heilaga Andan at læra okkum sannleikan. Uttan tænastu Heilaga Andans høvdu vit verið í myrkri. Uttan hann høvdu vit ikki verið før fyri at skilja orð Guds. Vit mugu altíð hava hann sum lærumeistara. Jóh. 16,13. Hann ger okkum før fyri at verja sannleikan og luta hann við onnur.
4. Trúgv og kærleiki.
Vit mugu eisini geva gætur, at læra Timoteusar mátti verða borin fram við “trúgv og kærleika.” Hann mátti halda sannleikan fram í kærleika, tí hetta var fyrimynd Guds. Gud talar ongantíð sannleika uttan kærleika. Efesusbr. 4,15 sigur: “Sannleikanum trúgv í kærleika.” Tað er so skjótt at blíva ágangandi í ídni okkara at verja sannleikan. Tað er so skjótt at gerast ein heksajagstrari, sum í staðin fyri at halda sannleikan fram, heldur fram sínar egnu tolkingar av sannleikanum og skapir trupulleikar. Ein stutt niðurstøða av læruni um rættvísgering og tað kristna lívið er: “Trúgv ger okkum til harrar, og kærleiki ger okkum til tænarar. Trúgv má altíð verða stýrd og vend á Harran Jesus Kristus, aldri (strangt tikið) trúgv á samkomuna ella trúgv á nakað, sum Harrin hevur boðið okkum at halda. ( t.d. dópin ella breyðbrótingina ).
5. Í Kristus Jesusi.
Keldan til alla himmalska signing er í Kristusi aleina. Trúgvin er tólið ella mátin, hvar sálin verður knýtt í livandi og frelsandi samfelag við Frelsaran. T.d.
“og verða funnin í Honum, ikki við rættvísi míni, henni, sum av lógini er, men við rættvísini, sum er við trúgv á Kristus, rættvísini frá Gudi, sum er grundað á trúgv.” Filippibr.3,9.


text:
Bústaðir og líknandi bygningar, sum verða nýttir til gisting, og innleggingar í hesar skulu gerast soleiðis, at tey, sum eru í bygninginum, ikki verða nervað av ljóðum frá rúmum í bústaðar- og vinnueindum, sum liggja upp at bygninginum, frá innleggingum í sjálvum bygninginum og frá ferðslu á vegum nærhendis.
Bústaðir fevna í hesum sambandi eisini um hotell, studentagarðar, næmingaheim, gistingarhús, felagsíbúðir, kostskúlar, sjúkrahús, røktarheim, samdøgursstovnar o.tíl. bygningar, sum verða nýttir til gisting.
Virkiskravið fyri bústaðir er roknað at vera lokið, tá ið tað er framt sum flokkur C i ”DS 490, Lydklassifikation af boliger”. ”DS 490, Lydklassifikation af boliger” inniheldur eisini mørk fyri bústaðir, sum ljóðliga hava eina betri góðsku enn minstukrøvini í bygningsreglugerðini – talan er um flokk B og flokk A.
Fyri at røkka virkiskravinum í DS 490 um ferðsluóljóð innandura, er niðanfyri nevnda markvirði galdandi: Markvirðið er galdandi í sambandi við bygging við vegir við ferðslu, sum fyri hvønn einstakan bygning hevur við sær eitt óljóðsstig á meira enn 58 dB. Markvirðið verður lýst sum Lden virði.
Í samband við óljóð frá tøkniligum innleggingum í vinnueindum í sama bygningi sum bústaðir, verður virkiskravið innandura í búrúmum roknað at vera lokið, tá ið óljóðsstigið ikki fer upp um virðini, sum svara til vegleiðandi markvirðini frá ”Tabel III í Miljøstyrelsens Vejledning nr. 5/1984”.
Uppskot til markvirði fyri lágfrekvent óljóð og infraljóð í búrúmum er at finna í ”Orientering fra Miljøstyrelsen nr. 9/1997”.
Virkiskravið fyri óljóð uttandura frá tøkniligum innleggingum er roknað at vera lokið, tá ið óljóðsstigið ikki fer upp um virðini, sum svara til tey vegleiðandi markvirðini fyri náttartíðarskeið í ”Tabel I í Miljøstyrelsens Vejledning nr. 5/1984”.
Eru rúm við serliga nervandi óljóði upp at bústaði ella felags tilhaldsrúmi, skulu serstøk ljóðbjálvandi átøk gerast.
Við felagsrúm skilst t.d. felags tilhaldsrúm fyri fleiri bústaðir, trappurúm ella gan
Tøkniligar innleggingar mugu ikki elva til nervandi óljóðsstig uttan fyri vindeygu og á fríløtuøkjum, íroknað altanum, takterassum, útirúmum o.tíl.
Eftirljómstíðin í felagsrúmum skal vera tillagað nýtsluni.
Fyri rúm í einbýlishúsum eru bara oman fyri nevndu óljóðskrøv til tøkniligar innleggingar og ferðslu galdandi.
Fyri rúm í frítíðarhúsum á frítíðarhúsøkjum eru oman fyri nevndu óljóðskrøv bara galdandi fyri tøkniligar innleggingar.


text:
Nám
Hoyvíksvegur 72
100 Tórshavn
Tlf: +298 755150
Teldupostur: snar@snar.fo
Telefontíð
Mánadag-Fríggjadag 10.00 - 15.00
Um upphavsrætt
Alt tilfar á Snar er vart av upphavsrætti.
Um ikki annað er frámerkt, er høvuðsreglan galdandi. Høvuðsreglan er, at tilfarið kann brúkast til privata nýtslu og í undirvísingarhøpi.
Hevur tú ætlanir um at brúka tilfarið til annað, eigur tú at biðja um loyvið til hetta frá ritstjórnini á Snar, teldupostadressa snar@. snar.fo
Nærri kunning um upphavsrætt og leiðreglur til tilfar fæst við at lesa skjalið Leiðreglur til ritstjórnan av Snar.
Er ivi um tilfar stríðir ímóti lóggávu verður tað tikið av portalinum til endalig staðfesting fyriliggur.
Útgáva 1.0 mars 2009 [1]
1. Dygdin á innihaldinum
Innihaldið á SNAR skal vera fakliga dygdargott og viðkomandi í undirvísingarhøpi og skal leggjast fram á sakligan og sømiligan hátt. Innihaldið skal hava eitt greitt, námsfrøðiligt endamál, skal vera aktuelt og dagført, ætlað brúkarunum av portalinum, skal vera óheft av politiskum og átrúnaðarligum áhugamálum og má ikki innihalda lýsingar av nøkrum slag.
Innihaldið skal vera í tráð við galdandi lóggávu um eitt nú upphavsrætt og persónsdáta.
2. Innihaldið er fakligt
Innihaldið verður viðgjørt við grundarlagi í fakligum sjónarhornum og verður nýtt í t.d. fakligum temum, temum viðvíkjandi undirvísing og undirvísingargongdum.
3. Lærumiðlar
Lærumiðlar skulu vera framleiddir av ella mentir sambært avtalu við eksternar partar. Tað skal týðuliga tilskilast hvaðani innihaldið stavar, sí punkt 5. Innihald ætlað næmingum, ið ikki beinleiðis miðar ímóti eini undirvísingarstøðu, lýsingar av góðum dømum, verkætlanir, verkevni v.m. eins og innihald, ið einans greiðir frá og ger verandi næmingatilfar atkomandi í undirvísingini, verður tó loyvt.
4. Vinnuligt innihald
Fylgjandi leiðreglur eru galdandi fyri vinnuligt innihald á SNAR:
5. Samstarv við eksternar partar
Eksternir partar kunnu nýta SNAR sum netpall, um leiðreglurnar fyri portalin verða hildnar.
6. Vevtænastur og plugins
Fyri at nýta vevtænastur og plugins í SNAR eru fylgjandi leiðreglur galdandi:
7. Leinkjur
8. Upphavsrættur
Alt innihald og øll sløg av tilfari skulu vera í tráð við upphavsrættarlógina, t.e.
Á SNAR skal keldan til tilfar, ið er endurgivið í síðunum, altíð upplýsast. Kelduupplýsing til t.d. mynd hjá triðjaparti, ið verður víst á SNAR, krevur umsókn um loyvi, og at loyvi er fingið frá upphavspersóninum ella umboði hansara til, at myndin kann vera víst á SNAR. Hetta loyvi skal goymast og um neyðugt kunna vísast fram. Harafturat skal ein tryggja sær, at lóggávan eisini verður hildin á teimum síðum, ið leinkjað verður til.
9. Persónsdáta
Persónsdátalógin skal haldast. Verður eitt nú ein listi við nøvnum, bústøðum, telefonnumrum og teldupost-bústøðum á lærarum/næmingum í ávísum skúla vístur, skal hvør einstakur persónur skrivliga hava givið loyvi til tað. Hetta loyvi skal goymast og um neyðugt kunna vísast fram. Harafturat skal ein tryggja sær, at lóggávan eisini verður hildin á teimum síðum, ið leinkjað verður til.
10. Bygnaðurin á síðunum
Valmyndir, síður, bygnaður á síðum og yvirskriftir skulu gera tað lætt hjá brúkaranum at finna fram áhugavert tilfar.
11. Beinrakni
Leinkjur, slóðir og innliman av online-tænastum skulu hjálpa til at gera brúkarin beinraknari, tá ið hann reikar á netinum.
12. Bygnaður í tekstunum
Tekstirnir skulu fylgja leiðreglunum fyri at skriva til netið. Brúkarar skimma tekstir á skýggjanum, teir lesa teir ikki á sama hátt sum tekst á pappíri.
13. Skriftlitir
Á SNAR kunnu bara teir skriftlitir nýtast, ið ritstjóraamboðini gevur atgongd til. Týdningarmikil orð kunnu markast við litum, men við máta. Síðan verður harmoniskari, um ein nýtir fáar skriftlitir.
14. Grafikkur, foto og kassar
Gafikkur og foto skulu viðvirka til fatan av tilhoyrandi teksti ella leinkju.
15. Eintáttað, partískt innihald ella innihald, ið brýtur lógina
16. Høvuðsregla
Tilfarið á Snar kann brúkast privat og í undirvísingarhøpi. Hevur tú ætlanir um at brúka tilfarið til annað, eigur tú at biðja um loyvi til hetta frá snar@ snar.fo
&nb
[1] Týtt og tillaga eftir leiðreglum hjá EMU.


text:
Sigtór verður hjálparvenjari
Væleyðnaði endaspurturin hjá 07 Vestur í meistaradeildini hevur givið meirsmakk, og Sigtór Asbjørn Petersen, sum stóð við róðrið seinastu dystirnar, hevur nú undirskrivað avtalu, sum inniber at fyrrverandi leikarin verður hjálparvenjari hjá Paula Poulsen.
Sigtór hevur verið við í 07 Vestur síðan felagið bleiv stovnað, við undantaki av tveimum árum, tá hann var uttanlands í lestrarørindum. Hann er eisini millum mestleikandi spælararnar í felagnum.
Tað er altíð spennandi at fylgja við leikarum, sum velja at fara venjaravegin, og við nógvu royndunum hjá Sigtór hevur hann nógv at geva 07 Vestur - bæði leikarum og øllum rundanum felagið.
Umframt rolluna sum hjálparvenjari hjá Paula í Betri-liðinum, kemur Sigtór eisini at taka sær av 2. liðið og U21-hópinum.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Dirty Electricity: Electrification and the Diseases of Civilization
Dr. Milham greiðir í bókini Dirty Electricity frá, hvussu menniskjaskapt elektromagnetisk felt hava avgerðandi leiklut fyri títtleikan av m.a. krabbamein, hjartasjúkum og sukurskjúku. Dr. Milham hevur skrásett øll tey amerikansku tølini fyri áðurnevndu sjúkur og samanborið tey við nær eletrisitetið bleiv lagt út til ymsu statirnar, ið fór fram í nøkur áratíggju, serliga beint aftaná seinra heimsbardaga. Teir statir, ið ikki høvdu eletrisitet, høvdu nærum ikki hesar sjúkur, samanborið við teir statir, ið høvdu lagt el út til íbúgvarnar. Ein áhugaverð stutt bók, ið er skrivað sum eitt slag av...Les Meira
Cellular Telephone Russian Roulette
Robert C. Cane – Cellular Telephone Russian Roulette Møguliga tann týdningarmesta bókin um evnið, skrivað av einum topp-mennara í tele-fyritøkuni Motorola, har hann arbeiddi í meira enn 30 ár. Cane greiðir í bókini frá ørgrynnu av kanningum frá 70’unum og upp til 90’ini, har tað ferð aftaná ferð verður staðfest, at mikrobylgjur hita upp heilan í sokallaðum “hotspots” – støð har geislarnar samla seg og fleirfalda geislastyrkina. Hann greiðir eisini frá, hvussu teleídnaðurin royndi at fjala hesi úrslit. Um Caine: Hevur eina BSEE frá Midwest College of Engineering,...Les Meira


text:
Huldufólk
Huldufólk eru yvirnáttúrligar verur, sum eru kendar í Føroyum, Íslandi, Noregi og fyrr eisini í Danmark, tey eru eisini kend undir heitinum álvar.[1], á donskum vórðu tey rópt 'huldrefolk' og hetta heiti gongur aftur í staðarnøvnum, t.d. Huldremose á Djurslandi. Í øðrum Norðanlondum og í Stórabretlandi eru líkar verur kendar undir øðrum nøvnum, sum líkjast føroysku orðunum "álvur, álvagenta, álvar", á donskum kallast tey elvefolk.
Huldufólk í føroyskum kvæðum og sangum[rætta | rætta wikitekst]
Huldufólk eru nevnd í fleiri av føroysku kvæðunum. Úr nýggjari tíð er t.d. Huldugentan, sum Johan Djurhuus (á Høggeil) úr Sumba, (føddur í 1885 - doyði í 1960), yrkti tá hann arbeiddi í Botni, ið er í ein útnyrðing av Vági. Har var vatnverk bygt í 1921, og nakrir menn máttu búgva í Botni fyri at ansa eftir elektrisitetsverkinum. Nú á døgum býr eingin har. Tað var myrkt og einsligt í Botni, og Johan yrkti kvæðið um Huldugentuna, meðan hann búði har. Robert Mc'Birnie hevur útgivið hetta kvæðið/sangin, har hann syngur hann sum vanligan sang, í styttri útgávu, ikki øll ørindini eru við. Kvæðið um Huldugentuna er 27 ørindi til longdar. Tað er best kent í Suðuroy, serliga í Vági. [2] Annika Hoydal hevur gjørt lag til yrkingina Hulduríma hjá Steingrími Weihe.[3] Annika syngur sjálv sangin á fløgu við føroyskum tónleiki til børn, sum hon útgav í 1999. Húsakórið í Keypmannahavn hevur eisini sungið og givið út sama sangin Hulduríma. Seyðamaðurin á Sondum er eitt annað kvæði, sum eisini snýr seg um huldufólk. Kvæðið fer fram í Vágum. Seyðamaðurin á Sondum stjól stakkin, sum huldukona átti, hon rann eftir honum líka til Sandavágs. Kvæðið er 51 ørindi til longdar.[4]
Keldur[rætta | rætta wikitekst]
- ↑ Heimskringla.no, Um Huldufólk
- ↑ Eystdans.dk, Huldugentan (pdf-fíla)
- ↑ Skulasangbokin.fo, Uppskotslistin
- ↑ Fotatradk.com


text:
Síðsta vika royndist ógvuliga væl. Eg var 5 ferðir í sving, og náddi eg 47 km. Oktober mánaði er eisini júst farin aftur um bak, og eydnaðist tað mær at fáa 182 km uppá loggi. Eg havi longu nú sett mær fyri at náa 200 km hendan mánaðin.
Tað sum skuldi verða krúnan á verkinum hjá fleiri av okkara rennarum, sum treystliga hava vant til New York Marathon, endaði tíverri ógvuliga syrgiliga. Sum ein avleiðing av ógvusliga illveðrinum ødnin Sandy hevði við sær, og sum rakti New York sera meint, var avgjørt at avlýsa New York Marathon. Eg føli við tykkum, sum nú í drúgva tíð hava fyrireika tykkum til hesa stóru avbjóðing. New York – the city that never sleeps – er ein sera spennandi býur, og ikki minst nú forsetaval er, so tit fáa nokk eina góða uppliving hóast alt.
Annars so vóru hinar dámurnar, sum ikki fóru til New York á hesum sinnið ein langa túr leygardagin. Eg fór mær eisini ein túr, valdi at renna í móti teimum, og so fylgdust vit heim. Var ein túr úti í Grøv fyrst áðrenn eg legði leiðina norðureftir. Tað er so fantastiskt úti í Grøv.
Sum tit síggja á myndunum so var veðrið super hendan dagin, fyrsti hárudagur eisini, so vit hoyrdu dundri av skotum millum fjøllini. Ikki stuttligt at vera hara í hesum døgum.


text:
Mánadagin byrjaðu 29 næmingar á Ítróttaháskúlanum í Suðuroy, tá fyrstu skúladagur í várskeiðinum 2018 var á Ítróttaháskúlanum.
Næmingarnar eru føroyingar og danir. Men umframt teir 29 næmingarnar, so eru eisini trý lesandi í starvsvenjing á Ítróttaháskúlanum, tvey úr Íslandi og ein føroyingur.
Sum vant, so eru næmingarnar farnir intro-túr út í náttúruna í Suðuroynni. Guðmundur Joensen, háskúlaleiðari greiðir frá, at tey sum vant hava bæði plan A, B og C við í skjáttuni, tá tey fara intro-túr. -Og nú veðrið bleiv sum tað tað bleiv við kava og øllum, so eru onkrar smávegis broytingar gjørdar frá upprunaætlanini, men hava vit brúkt dagin í dag á fjøllunum og eru nú komin til Fámjin.
Byrjanin hevur verið heilt framúr góð og næmingar og starvsfólk og tey í starvsvenjing lata sera væl at, sigur Guðmundur Joensen, leiðari á Ítróttaháskúlanum í Suðuroy.


text:
So er fyrsta jólaborðhaldið avtalað og krossur er settur við síðsta leygardag fyri advent.
Umframt kunnleika til Gustav Wied og Ædedolkenes klub, er ófrávíkiligt krav at vita alt um Hank Williams og tað, hann tók sær fyri, tað stutta skeið, hann gekk í jarðarinnar skugga, innan hann 29 ára gamal sá annað ljós av baksetrinum í einum ljósabláum Caddillac, gamlaárskvøld 1952.
Poul F. Joensen og Jack Daniels eru ikki uttan týdning í somáta. Danski Peter Abrahamsen svør uppá, at eingin í Nashville kann hava skrivað Blue Eyes crying in the Rain, uttan at kenna Fagra blóma hjá Poul F. Og yrking Hans Jákups omanfyri, kundi kveikt Hank Williams at skriva I saw the Light.
Umframt felagssang, quiz og fyrilestur, er fastur siður at Petur Rouch, útvarpsvertur, velur fimm tær bestu fløgurnar í ár.
Undirliggjandi tema í ár er Waylon Jennings.


text:
Soleiðis spennir tú barnið
Spenn stólin fastan
Tá tú spennir bilstólin í bilin við vanligum trygdarbelti, skalt tú minnast til at spenna stólin heilt fastan. Bilstólar eru ymiskir, so kanna altíð nýtsluleiðbeiningina fyri at vita, hvussu tú eigur at gera. Ansa eftir, at trygdarbeltið er heilt stramt og liggur rætt gjøgnum spenni o.s.fr.
Trygdarbeltið skal sita rætt á bilpútuni
Hevur tú eitt stórt barn, sum sjálvt bindur seg í trygdarbeltið, lær so barnið at leggja trygdarbeltið undir beltistýrið (smáu armarnar) báðu megin á bilpútuni og at stramma trygdarbeltið. Kanna altíð eftir, um barnið hevur bundið seg rætt, áðrenn tit fara avstað í bilinum.


text:
Bókakafé í H.N. Jacobsens Bókahandli
Kvæði – nýggj sjónarmið – Ballads – New Approaches
Í sambandi við útgávuna av greinasavninum um kvæði, dans, kvæðamál og –mentan verður bókakafé í...
Nýggj bók um kvæði og dans
"Kvæði – nýggj sjónarmið" er eitt greinasavn, sum leggur fram nýggj úrslit úr kvæðagranskingini.
Nýggj bók: Ungur nemur – 4 greinar um barnabókmentir
Fróðskapur hevur givið út Setursrit við heitinum Ungur nemur. Talan er um rit við 4 greinum um barnabókmentir. Turið Sigurðardóttir er ritstjóri.
Greinasavnið Bók Jógvan
Hósdagin 14. desember fylti Jógvan í Lon Jacobsen, professari í málfrøði á Føroyamálsdeildini á Fróðskaparsetri Føroya, 60 ár. Í tí sambandi høvdu...
Ráðstevna “Gransking í Føroyum 2017”
Hósdagin komandi, 16. novembur 2017, frá kl. 8:30 til 18, verður forvitnislig ráðstevna í Norðurlandahúsinum. Tá koma granskarar í Føroyum at hava...
Fróðskaparrit 63 sum prentað og talgild bók
Fróðskaparrit nr. 63 í røðini er prentað við fimm vísindaligum greinum og yvirlit yvir nýggjar ph.d.arar í 2016. Ritstjórar eru Erla Olsen, Hans...
Bóklingur á enskum um føroyska matmentan
Fróðskapur hevur givið út bóklingin Traditional Faroese Food Culture. Hetta er ein stytt útgáva av tvey binds verkinum Bót og biti. Matur og matarhald...
Fróðskaparrit 62 sum bók og tøkt talgilt
Fróðskaparrit nr. 62 í røðini er prentað við sjey vísindaligum greinum og yvirlit yvir nýggjar ph.d.arar í 2014-2015. Ritstjórar eru Erla Olsen, Hans...
Útgáva: Ritgerð um støðu Føroya og Grønlands til ES limaskap
Fróðskapur hevur givið út bókina North Atlantic Euroscepticism. The rejection of EU membership in the Faroe Islands and Greenland, eftir Christian...


text:
Leygarkvøldið bleiv unga Glyvra gentan Anna Nygaard stemma út úr x-Factor kappingini. Eftir at enda í vandabólkinum saman við Jesper, mátti Remee taka hørðu avgerðina, at senda annað teirra heim og hevur tað skapað nógva umrøðu ímillum fólk og fjølmiðlar, at hann valdi at senda Annu heim.
Fjølmiðlarnir hava gjørt nógv burtur úr Annu og vænta hevur verið, at hon fór at koma langt í kappingini og tí er eisini gjørt nógv burtur úr, nú hon bleiv stemma út.
Anna kom heim leygardagin at luttaka í sendingini Hvonn Live hjá Rás2, har hon greiddi frá hvussu hon upplivdi dramatisku kappingina fríggjakvøldið. Hon heilsaði eisini uppá Kaj Leo Johannesen, Løgmann, Helenu Dam á Neystabø, landsstýriskvinnu í mentamálum og Magnus Rasmussen, borgarstjóra í Runavíkar kommunu, sum eisini hevur verið lærari hjá Annu í fólkaskúlanum.
Anna fór aftur til Danmarkar sunnudagin, so nú gleða vit okkum til, um hon tekur av tilboðnum, hon fekk frá Magnus Rasmussen, borgarstjóra, at upptrakka í Løkshøll tá hon kemur heim aftur.


text:
Vónandi fái eg ikki Eurosport upp á nakkan fyri at vísa hetta lítla brotið her, har Jutta svimur 200 frí og setur føroyskt met. Haldi tað er áhugavert at síggja hvussu væl Eurosport tekur fram sjálvt hesar í alheims høpi smáu svimjarar, og hoyra hvussu kompetentur og áhugaður journalisturin hjá teimum er.
Hann gitir til dømis at hetta er ein roynd eftir føroyska metinum, og leggur til merkis at hon sparkar meira enn Mona Simonsen gjørdi í riðlinum beint áðrenn. Minnist til navnið ‘Simonsen’ eisini. Og tosar um ‘same swimming suit style’, hvat hann so meinar við tað. Aftaná riðilin nevnir hann hvussu stór betringin er í mun til tilmeldingartíðina.
Í riðlinum hjá Monu legði hann til merkis hvussu lítið hon sparkaði, sjálvt seinastu longdina, og gitti at hon mátti vera langteinasvimjari. Púra rætt, vita vit føroyingar, men man má altso taka hattin av fyri einum journalisti sum dugir og orkar hetta, at fylgja við í øllum riðlum, hóast at talan er um yvir 2000 svimjarar tilsamans.
Her er brotið (ca. 8 MB tilsamans). Eg vildi gjarna víst tað í betri góðsku – og veit eisini hvussu man ger – men tori ikki so væl, vegna copyright og alt hatta har. Hetta við copyright er fremsta orsøkin til at tað er so soltið við videoum her á síðuni.
Get the Flash Player to see this player.


text:
Hugnaløtan (21) - Gestur: Lasse Klein
Beinleiðis sending saman við gesti. Hesaferð við Lassa Klein í R7 studio í Runavík.
Tvístøða endursending (16) - 18. mai 2018
Í dag endursendu vit Tvístøðu sending nummar 16 frá 13. okt. 2017.
Samrøða: Óli Jacobsen, um fiskiloyvir og hvussu tey verða umsitin
- Ljóðbrot úr sendingini "Metis"
Prát við Jóhannus M. Olsen, um Sp/f Saltkeyp
- Ljóðbrot úr sendingini "Metis"
Prát við Regin Jacobsen, um at Bakkafrost hevur keypt sølufyritøku í USA
- Ljóðbrot úr sendingini "Metis"
Á Torginum - Upplestur: "Aðru ferð" - Tala: Karl Jóhan Nielsen (2/9)
Sending frá Evangelisku Røddini (EvR)
Vespureiðrið (76) - 14. mai 2018
Sending um føroyskan fótbólt: Í studio: Símun Petur Justinussen, Bjartur Nolsøe, Harry Knudsen, Sølvi Reinert Hansen og Øssur Han…
Brúgvin (90) - 14. mai 2018
Sending um Runavíkar Kommunu: Hwarang Føroyar, Filmssýning av "Zacharias" og Várkonsertir hjá Nes Sóknar Musikkskúla.
Kelduvaðið - Tala: Símun Absalonsen "Dániel, samtíð og lív hansara" Orðið: "Dýrd Hansara til prís"
Sending frá Evangelisku Røddini (EvR)
R7 Premier League (24) - 38. umfar
Fótbóltssending um enska Premier League: Í studio: Hendrik Alberg (Man Utd) og Jóan Pauli Jacobsen (Liverpool) Telefon: Poul Hel…
Tvístøða endursending (15) - 11. mai 2018
Í dag endursendu vit Tvístøðu sending nummar 15 frá 6. okt. 2017.
Hugnaløtan (20) - Gestur: Avi Lipkin
Beinleiðis sending saman við gesti. Hesaferð við Bjørgfinnur Heinesen og Avi Lipkin í R7 studio í Runavík.
Hugnaløtan (20) - Gestur: Bjørgfinnur Heinesen
Beinleiðis sending saman við gesti. Hesaferð við Bjørgfinnur Heinesen og Avi Lipkin í R7 studio í Runavík.
Samrøður frá Bátafestivalinum á Toftum 2018
Samrøður
Prát við Høgna Hoydal, um fiskiloyvir og úrslitið hjá Kanningarstjóranum
- Ljóðbrot úr sendingini "Metis"
Prát við Heðin Mortensen um innkomuvegin til Havnar
- Ljóðbrot úr sendingini "Metis"
Prát við Annfinnur Garðalíð um møguligar hýrutrupulleikar av uppboðssøluni
- Ljóðbrot úr sendingini "Metis"
Á Torginum - Upplestur: "Aðru ferð" - Tala: Karl Jóhan Nielsen (1/9) - Samrøða: Umboð frá felagsskapinum Åbne Døre
Sending frá Evangelisku Røddini (EvR)
Bátatreff í Søldarfirði 4. mai 2018
Samrøður og felagssangur
Vespureiðrið (75) - 7. mai 2018
Sending um føroyskan fótbólt: Í studio: Poul Helgi Jacobsen, Svend Olsen og Eyðstein Skipanes. Telefon: Hjalgrím Elttør (KÍ), Ha…
Brúgvin (89) - 7. mai 2018
Sending um Runavíkar Kommunu: Miðnámsskúlakórið konsert, Bláa kross stuðulskonsert og 'Ella Fitzgerald fagnaðarkonsert' við Tórsha…
Kelduvaðið - Møti í Betesda um trúboðaraskipið Juvel 2
Sending frá Evangelisku Røddini (EvR)
R7 Premier League (23) - 37. umfar
Fótbóltssending um enska Premier League: Í studio: Poul Eli Olsen (Liverpool) og Jákup Mortensen (Man Utd). Telefon: Hallur Dani…
Tvístøða endursending (14) - 04. mai 2018
Í dag endursendu vit Tvístøðu sending nummar 14 frá 29 sept. 2017.
"Kom á 2069!" - Sending 35
Sending um sjóvinnuna. Vit tosa við Ólavur Asafsson Olsen frá KJ-Hydraulik og vit ringja eisini til Tummas Johansen umborð partr…
Samband
Postboks 226
FO-600 Saltangará


text:
Tað er sera stórur áhugi fyri málingaframsýningini, sum verður í Skúlanum við Løkin á páskum.
Freistin at melda til, er 27. mars. Væntandi fara at verða einir 170 málningar við á framsýningini.
Málningaframsýningin verður opin páskadag og annan páskadag frá kl. 15.00 til kl. 20.00.
Etly Nord Højgaard, forkvinna í Mentanarnevndini í Runavíkar býráð, setur framsýningina, eisini verða sangframførðslur á skránni. Atgongumerkið er samstundis lutaseðil til ein málning, og høvi verður eisini at keypa lutaselðar til málning, ið verður burturlutaður. Drigið verður ímillum atgongumerki og lutaseðlar áðrenn afturlatið verður 2. Páskadag.
Ókeypis kaffi og køkur verður til tey vitjandi.
Hetta hevur í nógv ár verið eitt afturvendandi tiltak, sum hevur verið væl vitja. Framsýnararnir eru alt frá teimum, ið royna seg á fyrsta sinni, til listafólk við drúgvum royndum.
Peningurin, sum kemur inn frá tiltakinum, fer óskerdur til skótahúsið við Løkin, ið er karmur um arbeiðið hjá KFUM skótunum á Skálafjørðinum.
Tilmelding kann gerast, við at senda teldupost til: lokin@skoti.fo
Tey, sum ynskja at fáa meira at vita um málningaframsýningina, kunnu venda sær til
Marnu Knudsen, telefon 225253 ella Remy á For, telefon 552552
KFUM Skótarnir við Løkin


text:
Orð og lag: Martin Joensen
Dagurin verður til kvøld,
kvøldið broytist til nátt.
Tokudimt veður nú býurin svevur
og gøturnar biðja um frið.
Hugurin lættir sær á, – spakuliga uppfrá,
sveimar nú varliga út gjøgnum vindeygað,
út í myrkrið til tín.
Bilarnir dyrgja framvið
uttan mál ella mið,
– hugur mín speiskliga smílist og treiskliga
heldur hann leiðina fram.
Fer gjøgnum væl læstar dyr,
hann hevur jú verið har fyrr.
Fer inn í kamar títt, mussar títt andlit blítt
og setur seg við tína song.
Øll brøvini, eg havi skrivað,
– eg fái ongantíð svar.
Tú leggur hornið á, tá eg ringi,
– áh, spæl mær eitt syrgiligt lag!
Morgunin trokar seg fram,
tí morgunin krevur sín mann.
Finnur meg smílandi langt undir dýnuni,
– hugur mín er komin heim.
Og morgunin verður til dag,
dagurin broytist til kvøld,
– og so kemur náttin og býurin svevur
og hugurin lættir sær á.


text:
Orð: George Croly
Lag: Frederick C. Atkinson
Týtt: Arnfinnur Setberg (1. og 2. ørindi) og Zacharias Zachariassen (3. og 4. ørindi)
Upprunaheiti: Spirit of God, descend upon my heart
1. Kom, Andi Guds, sum í mær festi búgv,
heimin burt rek, og styrk tú mína trúgv.
Alvaldi, virka við hvørt hjartaslag,
at eg teg elski meiri dag um dag.
2. Alt tú nú eigi, styrki, sál og skil,
og um eg søki teg, eg finna vil.
Teg vil eg elska, Gud og Harri mín,
hjarta við ljómi fylli krossur tín.
3. Lær meg at kenna, at tú ert mær hjá,
so hvørjum fígginda eg sigri á.
Iva og treiskni flýggja lat frá mær,
tolnan meg ger, um bøn mín ei fær svar.
4. Lær meg av sonnum, Gud, at elska teg,
kærleika tín lat altíð tvinga meg.
Lat Andans ávøkst fylla lív og sál,
hjartað tá gerst eitt Andans kærleiksbál.


text:
Seinfylgjubólkurin bjóðar til hugnaløtu
Innbjóðing til hugnaløtu - Bólkur fyri fólk við seinfylgjum eftir krabbameini
Bólkur fyri fólk við seinfylgjum eftir sjúku og viðgerð av krabbameini skipar fyri hugnaløtu mánadagin 14. mai kl. 19.00 á Grønlandsvegi 58 í Havn.
Viðgerð fyri krabbamein er batnað nógv seinastu árini og alsamt fleiri gerast frísk, men kortini eru tað fleiri, sum fáa seinfylgjur av sjúku og viðgerð. Fylgjur, ið eisini kunnu vísa seg nógv ár seinni, sum kunnu vera til stóran ampa, sum eingin tosar um. Endamálið við hesum bólki er at kunna hittast og tosa við fólk í somu støðu. Bólkurin hevur regluligar fundir, skipar fyri hugnaløtum, upplýsandi tiltøkum o.ø.
Hevur tú hug at verða við? Boða okkum frá umvegis teldupost kmf@krabbamein.fo ella á telefon 317959 innan fríggjadagin 11. mai kl. 15.00.
Myndin er frá fyrilestri um seinfylgjur í september 2017


text:
Útflutningurin av makreli og sild er nógv minkaður
Í nøgd er minkingin minkað við útvið 40%, og virðið er minka góð 50 % fyrsta ársfjórðing í ár.
Minkingin í uppsjóvarkvotunum sæst nú aftur í útflutningstølunum. Føroyar útfluttu í fyrsta ársfjórðingi í ár fyri tilsamans 1,8 mia. krónur. Tað eru 400 mió. krónur minni enn somu tíð í fjør. Tað sæst á heimasíðuni hjá Hagstovuni.
Tað eru serliga uppsjóvarsløgini makrelur og sild, sum vit hava útflutt minni av, meðan útflutningurin av svartkjafti er eitt sindur størri enn í fjør.
Í nøgd er samlaða minkingin av hesum fiskasløgum útvið 40%, og virðið er minka góð 50 %.
Virðið av útflutta laksinum er eisini minkað, hóast nøgdin er eitt sindur størri enn í fjør.
Innflyta eisini minni
Føroyar innfluttu fyri 1,6 mia. krónur í fyrsta ársfjórðingi í ár. Tað eru 250 mió. kr. ella 13% minni enn somu mánaðir í fjør.
Men her skal havast í huga, at tað serliga er innflutningurin av skipum og flogførum, sum er minkaður. Hyggja vit eftir innflutninginum uttan skip og flogfør, er minkingin 2%.
Innflutningurin av tilfari til byggivinnuna er vaksin mest, meðan innflutningurin av tilfarið til annan ídnað og brennievni eisini er vaksin, tó ikki so nógv.
Tað er minni innflutt til hav- og landbúnað og eisini av rávøru til fiskavirking. Innflutningurin av vørum til beinleiðis húsarhaldsnýtslu er tann sami sum í fjør.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Einaferð ein av embætismonnunum var komin til Húsa, vildi hann fegin fara inn at vitja Húsa-Pætur, sum hann hevði hoyrt so nógv um. Øll ráddu honum frá at fara, av tí at hús Pæturs bert var ein roykstova, har alt lá í órøkisskapi, bæði skitið og tvitið.
Embætismaðurin læt seg tó ikki tosa frá og fór inn at vitja Pætur. Pætur hevði áðrenn fingið snevilin av, hvat hann hevði í huga, og hann hevði so við fúkandi ferð gjørt alt tað, hann var mentur, fyri at gera reint 0g hugnaligt inni, so embætismaðurin aftaná av røttum kundi siga, at hann enn ongatíð hevði sæð eina so fína og fjálga roykstovu sum Pæturs.
Andreas Weihe: “Søga og søgn”, 1933


text:
Sýni & Dýpi 2 er onnur sBókaheild av trimum til lærugreinina føroyskt á miðnámi og er ætlað øðrum árinum á 3 ára A-stigi.
MÁLKUNNLEIKI
Næmingurin dugir:
- at greiða frá og vísa á gjølligt innlit í føroysku málskipanina
verður víst til partin "Málið fyrr og nú" í Sýni 1.
Sýni 2 viðger førleikarnar at skriva, lesa og samskifta munnligt umframt málnýtslu, málsøgu, tekstsløg ogSýni 2 viðger førleikarnar at skriva, lesa og samskifta munnligt umframt bókmentasøgu, málsøgu, málpolitikk, týðing og samansettar tekstir.
Dýpi 2 fevnir um ymisk tekstsløg, sum umboða bókmentasøguligu tíðarskeiðini, sum verða viðgjørd í Sýni 2.
Sólvá Jónsdóttir og Kirsten Brix hava ritstjórnað Sýni & Dýpi 2.
Dorit Hansen hevur samskipað arbeiði.
sBókin er ein sjálvstøðug, talgild útgáva, sum samhugsar bók og net og gagnnýtir tað besta úr báðum miðlum.
Umframt vanligan tekst og vanligar myndir hevur sBókin samvirknar uppgávur, upplisnan tekst og livandi myndir. Við sBókini hava næmingarnir altíð eina dagførda útgávu, tí hon er á netinum, og dagføringarnar síggjast aftur í øllum bókunum. Men samstundis er bókin teirra egna, og tey kunnu skriva viðmerkingar og strika undir, sum teimum lystir.


text:
Hvat eru tað fyri máttir, ið gera seg galdandi innan í jørðini, tá ið talan er um eldgos? Hvussu verður magma til í kápuni, og hvat er avgerandi, tá ið talan er um, hvussu stór og oyðandi eldgosini gerast?
Frá jarðaryvirflatuni og inn móti kjarnanum av jørðini økist hitin til fleiri túsund stig (5000-6000 ºC). Jørðin kólnar spakuliga, og frígevur hitan út í rúmdina. Henda gongd hevur verið virkin, líka síðani jørðin varð til fyri umleið 4,6 milliardum árum síðani. Ein skuldi trúð, at jørðin mátti verið kólnað, men so er ikki. Hetta kemst av, at nýggjur hiti støðugt verður gjørdur við geislavirknum thorium, uran og kalium. Harafturat gongur varmarákið innanífrá jørðini til yvirflatuna seint fyri seg.
Hitarákið innan úr kjarnanum drívur ein flutningsstreym í kápuni, sum røkkur út í steinhválvið og inn aftur móti kjarnanum. Flutningsstreymurin drívur rákið av jarðarplátunum, har meginlandsskorpan flýtur omaná, meðan kalda og tunga djúphavsskorpan verður stoytt niður aftur í kápuna og gerst partur av grótringrásini (mynd 1a).
Mynd 1a) Jarðarskurðurin vísir støð (a, b og c) har magma verður til. Mynd 1b) Trýst-Hita diagrammið vísir tríggjar mátar at gera magma í kápuni úr grótslagnum peridotitt. A: Við øktum hita. B: Við lækkaðum trýsti, og C: Við at broyta jarðevnafrøðina við at leggja afturat vatn og CO2.
Flest øll grótsløg í kápuni eru samansett av fleiri steinsløgum, ið øll hava ymisk hitastig, tá ið tey byrja at bráðna. Hetta ger, at kápan hevur eitt hita-interval frá tá fyrsta steinslagið byrjar at bráðna, eisini kallað solidushitastigið, til øll steinsløgini eru bráðnað, eisini kallað likvidushitastigið.
Hvussu stórur partur av kápuni bráðnar á hvørjum dýpi, og hvussu einstøku steinsløgini eru samansett, gerst avgerandi fyri, hvussu magma verður evnafrøðiliga samansett. Hesi viðurskifti hava avgerandi leiklut fyri, hvussu stórt eldgosið verður, og hvat slag av gosi hetta verður. Kápan kann bráðna upp á fleiri mátar. Teir mest vanligu mátarnir eru við øktum hita, broyttari evnafrøði og lækkaðum trýsti. Mynd 1 vísir tríggjar kurvar. Reyða kurvan vísir jarðhitavøksturin frá jarðaryvirflatuni niður gjøgnum kápuna. Tað sæst, at vøksturin ikki er linjurættur, men at hitin økist mest teir fyrstu kilometrarnar, síðani minkar vøksturin lutfalsliga. Somuleiðis eru tvær kurvur, ið vísa solidushitastigið fyri grótslagið peridotitt. Hvíta kurvan vísir solidushitastigið í turrari kápu, og bláa kurvan vísir solidushitastigið við øktum vatn- og CO2 innihaldi.
a) Uppbræðing við øktum hita.
Hetta kemur fyri, tá ið magma treingir upp í skorpuna, og hitar síðusteinin so mikið nógv, at partar bráðna og blandast við verandi magmu. Hesin háttur gevur ikki stórar mongdir av magmu, og grótsløgini frá tílíkum bræðingum røkka sjáldan jarðyvirflatuni.
b) Uppbræðing við at lækka trýstið.
Hetta er mest vanligi mátin at bræða kápu. Á jørðini, har jarðarplátur fara sundur, lækkar trýstið í kápuni, og tískil verða grótsløgini førd upp um solidushitastigini, og bráðna. Hesin mátin framleiðir størstu nøgdirnar
av basaltiskari magmu. Upp í 15-25% av kápuni kunnu bráðna á henda hátt. Hetta slagið av uppbræðing sæst eftir miðatlantsrygginum og øðrum miðhavsryggjum kring allan heim. Dømi um slík eldgos: Miðhavsryggir, Ísland, Great Rift Valley (Afrika).
c) Uppbræðing við at broyta jarðevnafrøðina.
Verður jarðevnafrøðin broytt í kápuni, við eitt nú at leggja afturat óstøðug gasssløg sum CO2 ella vatn, lækkar solidushitastigið hjá grótslagnum, og tað kann á henda hátt byrja at bráðna. Hetta sæst serliga við tær týnandi pláturendurnar, t.d. kring Kyrrahavið. Her verður djúphavsskorpan stoytt niður í kápuna undir meginlandsskorpuni. Í dýpinum frígevast gasssløg til partar av kápuni omanfyri. Hetta elvir til, at solidushitastigið lækkar, og vit fáa magma (mynd 1). Hetta slagið av uppbræðing, gevur ofta andesittiska magmu við høgum (1-3%) innihaldið av óstøðugum gasssløgum, ið elva til ógvuslig útbrot. Dømi um slík eldgos: Tambora, Pinatubo.


text:
Shu-Bi-Dua hitt á Okkara Voxbotn 2018
mentan06-12-2017 - 17:29 - Jóanis Nielsen
Tað verða Shu-Bi-Dua tónar fyri allar pengarnar, tá Hardinger Band fer á pallin á ársins konsertdegi, 30. juni. Tí sjálvt um Shu-Bi-Dua ikki er til meira, so livur tónleikurin víðari við Hardinger Band, sum eru mennirnir, ið myndaðu ein tann best umtókta bólkin í Danmark nakrantíð.
Shu-Bi-Dua gavst at spæla í 2011 eftir at forsangarin Michael Bundesen fekk ein blóðtøpp. Men síðani tá hevur tað verið Hardinger Band, sum hevur ført stóra sangskattin hjá Shu-Bi-Dua víðari.
Hardinger Band byrjaði upprunaliga í 1988 undir navninum Hardinger/Thorup. Bólkurin bleiv stovnaður av Shu-Bi-Dua-limunum Michael Hardinger og Jørgen Thorup og skuldi bara verða ein bólkur, sum teir báðir høvdu at hugna sær við, tá teir ikki spældu við Shu-Bi-Dua.
Umframt at spæla á konsertum í Danmark, hevur bólkurin eisini givið fløgur út. Í 1988 komu fløgurnar Kuntoman og Vi ku' ikke la' vær og fyri kortum gav bólkurin fløguna Sym-fo-19 út við gomlum demo-sangum frá Shu-Bi-Dua tíðini.
Bólkurin er mannaður av Michael Hardinger, Jørgen Thorup, B-Joe, Kim Daugaard og Flemming Olsen.
Nú koma teir so á Okkara Voxbotn 2018, har teir fara at spæla øll Shu-Bi-Dua hittini á tamp, løg sum Hvalen Hvalborg, Fed Rock, Nam Nam, Sår på en alpetopo.s.fr
.
Umframt Hardinger Band, er longu avdúkað, at Nephew, Gilli og Byrta eisini verða við á Okkara Voxbotn 2018. Komandi tíðina verða enn fleiri nøvn avdúkaði.
Forsølan til Okkara Voxbotn 2018 hevur gingið sera væl. Ongantíð áður hevur gravgangurin eftir atgongumerkjum verið so stórur sum hesaferð, og fyriskipararnir vænta, at tað fer at verða útselt um ikki so langa tíð. Tað hevur verið útselt til Voxbotn øll árini - seinast fleiri mánaðar áðrenn Voxbotn byrjaði.


text:
Raðfesta rætt, arbeiða dygdargott, arbeiða uttan drál, skapa virðir.
Vit draga eina línu
Vit samstarva væl - vit taka felags ábyrgd - vit fremja felags loysnir - vit halda somu kós
Vit seta skynsemi í hásæti
Vit raðfesta rætt - vit arbeiða dygdargott - vit arbeiða uttan drál - vit skapa virðir
Vit vilja vita
Vit menna okkara førleika - vit eru forvitin at læra - vit søkja vitan í altjóða høpi - vit vilja læra alt lívið
Vit bróta slóð
Vit eru nýskapandi - vit menna nýggjar arbeiðshættir - vit fremja betri loysnir - vit ganga á odda


text:
Mývatn
Mývatn, sum liggur á norðurlandinum í 300 metra hædd, er 4. størsta vatn í Íslandi. Tað er 37 km2 til støddar, og er 4 metrar djúpt í tí djúpasta. Navnið Mývatn hevur tað fingið, tí har eru so nógvir og stórir mýggjabitar um summarið. Av tí at vatnið er so grunt, eru góðar liviumstøður hjá bæði fugli, fiski og plantum. Og fyri at umhvørvið ikki skal oyðileggjast av fólki, er vakt á økinum altíð.
Fuglar í túsundatali og av øllum sløgum hava Mývatn økið sum búpláss. Í vatninum eru eisini nógv síl, og ein á, sum rennur úr Mývatni, Laksá, er ein tann besta laksaáin í Íslandi. Nógv ferðafólk, bæði íslendingar og útlendingar, vitja Mývatn, sum er eitt sera kent og vakurt útferðarpláss í Íslandi.
Mývatn liggur á eldgosøkinum, har markið gongur millum tveir av heimsins størstu jarðarflakum, Evrasiuflakan og tann norðuramerikanska flakan. Seinast goysti her í nítjanhundraðsjeytifimm í samfull níggju ár á einum ellivu kilometra longum teini. Har til ber at síggja avleiðingar av eldgosum tey seinastu tvey hundraðtúsund árini


text:
Kommunustýrisskipanin fyri Nes kommunu
- KAPITTUL I
KOMMUNUSTÝRIÐ
§1. Kommunustýrið í NES kommunu hevur 7 limir[1] (KSL §5,2), ið verða valdir eftir kommunalu vallógini.
Stk. 2. Kommunustýrið ásetur nærri reglur um sína málsmannagongd í eini fundarskipan[2]. (KSL §5,3)
Stk. 3. Kommunustýrið ásetur nærri reglur um starvsfólkaviðurskiftini í eini starvsfólkaskipan[3]. (KSL §5,4)
§2. Kommunustýrið velur ein borgarstjóra, sum er settur hálva/fulla tíð (½ -1/1 brøk) og ein varaborgarstjóra[4]. (KSL §6)
KAPITTUL II
SAMSÝNINGAR[5]
§3. Kommunustýrið verður lønt soleiðis[6]:
Stk. 1. Borgarstjórin fær fulla samsýning ájavnt við 36. flokk sambært sáttmála millum Fíggjarmálastýrið og Tænastumannafelag Landsins.
Stk. 2. Samsýningin sambært stk. 1 er harumframt treytað av setanarbrøkinum hjá borgarstjóranum soleiðis, at samtykta samsýning altíð skal faldast við tí setanarbrøki, sum borgarstjórin hevur sambært (KSL §6, stk. 2.)
Stk. 3. Umframt samsýningina verður borgarstjóranum rindað eitt eftirlønargjald[7] á 15%.
Stk. 4. Tá borgarstjórin fer frá, fær hann borgarstjórasamsýning eftir hesi reglu:
1. borgarstjóri í minni enn 4 ár samsýning í 3 mánaðir, og
2. borgarstjóri í 4 ár ella fleiri, samsýning í 6 mánaðir
Bíðilønin er ikki eftirlønargevandi.
Stk. 5. Doyr borgarstjórin meðan hann er í starvið, fær eftirsitandi hjúnarfelagi/samlivari ella børn undir 21 ár samsýning í 6 mánaðir.
Stk. 6. Varaborgarstjóri[8] fær eina árliga samsýning uppá 10% av samsýningini, ið verður givin borgarstjóranum, tá setanarbrøkurin hjá borgarstjóranum er 1/2, og 5% av samsýningini, ið verður givin borgarstjóranum, tá setanarbrøkurin er 1/1.
Stk. 7. Árlig føst fundarsamsýning til lim í bygdaráðnum er 25 ferðir upphæddina í §2, stk. 2, nr. 2, í kunngerð um samsýning v.m. sambært KSL.
Stk. 8. Árliga fasta samsýningin til formenn[9] í føstu nevndunum sambært 6. kapittli er 2 ferðir nevndarsamsýningina sambært §6, stk. 2, nr. 2, í kunngerðini um samsýning.
Stk. 9. Árliga fasta nevndarsamsýningin til bygdaráðslim, sum er í einari av føstu nevndunum ella fíggjarnevndini er 18 ferðir upphæddina í §2, stk. 2, nr. 2.
Stk. 10. Kommunustýrrislimir, ið eru nevndarlimir í øðrum nevndum, sum bygdaráðið hevur valt tey í, fáa fundarsamsýning eftir reglunum í §2, stk. 2, í kunngerðini um samsýning v.m. sambært KSL, er ikki annað ásett í aðrari lóg.
Stk. 11. Samsýning verður goldin til og við endan á tí mánaði, tá viðkomandi ikki er í starvinum longur, ella at viðkomandi ikki hevur røkt starvið samanhangandi í 3 mánaðir, sambært §18, stk. 1, í kunngerð um samsýning v.m. sambært KSL. Er frávera grundað á sjúku, barnsburð ella ættleiðing, hevur viðkomandi rætt til samsýning í upp til 6 mánaðir sambært §18, stk. 2 í kunngerðini um samsýning v.m. sambært KSL.
Stk. 12. Tiltakslimur fær samsýning sum bygdaráðslimir ella nevndarlimir. Tiltakslimur fær tó einans lutfalsliga samsýning fyri tað tíðarskeið, hann fyribils er limur. Tiltakslimur, sum einans møtir á einstøkum fundi, fær tá fundarsamsýning sambært §6, stk 2 í kunngerð um samsýning v.m. sambært KSL.
Stk. 13. Onnur enn kommunustýrislimir fáa fundarpening fyri arbeiðið í nevndum o.l., sum bygdaráðið hevur valt tey í, eftir reglunum sambært §9 í kunngerðini um samsýning v.m. sambært KSL.
Skt. 14. Bygdaráðið kann taka avgerð um, at kommunustýrislimur kann luttaka á skeiði, kunningarferð, umboðsráðsfundum og umboðan v.m. bæði innan- og uttanlands. Tá verður samsýning ella endurgjald latið einstøku kommunustýrislimunum eftir reglunum í §4 í kunngerðini um samsýning v.m. sambært KSL.
Borgarstjórin ferðast sambært egnari fíggjarætlan og kann góðkenna, at varamaður luttekur í hansara stað.
Verða ørindini samsýnt av øðrum, verður eingin samsýning latin frá bygdaráðnum.
Stk. 15. Føst samsýning til kommunustýrislimir, borgarstjórar, varaborgarstjórar, nevndarformenn og nevndarlimir verður goldin mánaðarliga frammanundan við 1/12 av árligu upphæddini fyri hvønn byrjaða mánaða.
Samsýning til tiltakslimir verður goldin mánaðarliga afturút.
KAPITTUL III
BORGARSTJÓRIN
§4. Nærri reglur um virksemi borgarstjórans í sambandi við kommunustýrisfundir verða ásettar í fundarskipanini.
§5. Borgarstjórin hevur dagligu leiðsluna av kommunalu fyrisitingini samb. kapittul 4 í kommunustýrislógini. (KSL §21)
Stk. 2. Á hvørjum vanligum fundi boðar borgarstjórin frá hvørji mál eru beind í nevnd síðani seinasta fund. (KSL §21)
Stk. 3. Borgarstjórin skal ansa eftir, at tey mál, ið krevja kommunustýrisviðgerð, fáa tílíka viðgerð, og at neyðug ummæli verða fingin. (KSL §21, 2)
Stk. 4. Borgarstjórin skal síggja til, at málini verða avgreidd uttan óneyðuga seinking. Borgastjórin kann krevja allar upplýsingar um mál og málsavgreiðslu, sum eru hjá nevndum og starvsfólkum. (KSL §21, 2)
Stk. 5. Borgarstjórin ansar eftir, at farið verður fram eftir samtyktum kommunustýrisins. Um borgarstjórin verður varugur við, at tað ikki fyriliggur játtan fyri eini ætlan, verður málið at leggja fyri kommunustýrið. (KSL §21, 4)
§6. Hevur borgarstjórin forfall, yvirtekur varaborgarstjórin uppgávurnar í sambandi við fundarleiðsluna og aðrar uppgávur, í tann mun borgarstjórin áleggur honum. (KSL §24)
KAPITTUL IV
NEVNDIR
Almennar ásetingar um virksemið hjá nevndunum.
§7. Til at taka sær av teirri beinleiðis fyrisitingini av viðurskiftum kommunnunar verða hesar nevndir skipaðar, samsvarandi §28, stk. 1 í KSL:
· Fíggjarnevnd
· Tekniska nevnd
· Mentanarnevnd
· Trivnaðarnevnd
Stk 2. Nevndararbeiðið verður skipað samsvarandi kapittul 6 í KSL:
§8. Borgarstjórin kann kalla nevndarlimirnar í einari ella fleiri nevndum saman at tosa um felags áhugamál. (KSL §30)
Stk. 2. Kommunustýrið tekur avgerð um, hvussu møgulig træta verður loyst millum nevndirnar.
§9. Nevndarformaðurin ansar eftir, at farið verður fram eftir nevndarsamtyktunum.
KAPITTUL V
FÍGGJARNEVNDIN
§ 10. Í fíggjarnevndini sita borgarstjórin[10] ið er nevndarformaður og 2 aðrir kommunustýrislimir. Nevndin er samskipari í arbeiðinum hjá øllum nevndum undir kommunustýrinum.
Stk. 2. Nevndin tekur sær av tí beinleiðis umsitingini av teimum viðurskiftum sum eru løgd til hana samb. kapitul 8 í kommunustýrislógini.
Stk. 3. Nevndin ger uppskot og tilmæli til kommunustýrið um:
- kassa- og bókhaldsførsluskipanina hjá kommununi
- lántøku, veðsetan, rakstraravlopi og tílíkum
- starvsfólkamál
- keyp og sølu av fastari ogn
- leigumál
- arbeiðsviðurskifti og líknandi mál
- marknaðarføring
- eykajáttanir
Stk. 4. Nevndin tekur sær av fíggjarligu planleggingini og samskipar kommunalu planleggingaruppgávurnar[11].
Nevndin ger felags forskriftir fyri planleggingina og hjálpir hinum nevndunum við at útvega neyðugt grundarlag fyri teirra planleggingararbeiði.
Nevndin ger metingar um fíggarligar avleiðingar av teimum gjørdu planuppskotunum, og ger tilmæli til kommunustýrið.
Ein frágreiðing frá nevndini skal fylgja við einum og hvørjum máli, sum viðvíkur kommunalum planleggingaruppgávum, tá málið verður lagt fyri kommunustýrið til avgerðar.
§11. Fíggjarnevndin ger reglur fyri:
· skipanina av umsitingarliga eftirlitinum samb. §13
· trygging av kommunalum ognum
· hvussu borgarstjórin og umsitingin fer fram í starvsfólkamálum
· samskipan av rakstrarkeypi
§12. Fíggjarnevndin hevur eftirlit við:
· fíggjarognir verða umsitnar í samvari við avgerðir hjá kommunustýrinum og annars er forsvarlig
· at umsitingin av kommunukassanum og roknskaparføringini hjá kommununi er forsvarlig
· at ikki verður farið út um játtanirnar á fíggjarætlanini, uttan at kommunustýrið hevur samtykt hetta
· at skjalagoymslan hjá kommununi er forsvarlig
· lønar- og setanarviðurskiftum fyri sjálvsognarstovnar sum kommunan hevur avtalur við.
§ 13. Fíggjarnevndin skal fyri 1. oktober leggja uppskot til fíggjarætlan fyri kommunustýrið.
Stk. 2. Við hvørja upphædd í uppskotinum skal vera viðmerkt:
· tann upphædd, ið verður skotin upp fyri komandi ár
· tann upphædd, ið er avsett fyri verandi fíggjarár og
· tann upphædd, ið er inngoldin ella brúkt í farna fíggjarári
Um roknskapurin fyri undanfarna ár[12] ikki er liðugur, kunnu fyribils tøl úr honum verða nýtt.
Stk. 5. Tær íløgu- og fíggjarætlanir, ið nevndin hevur gjørt, verða lagdar fram saman við uppskotinum til ársfíggjarætlanina.
§14. Grannskoðari hjá kommununi er SPEKT, løggilt Grannskoðarafelag, Fo-100 Tórshavn.
- KAPITTUL VI
Hinar føstu nevndirnar
TEKNISKA NEVNDIN
§15. Tekniska nevndin hevur 3 limir.
Stk. 2. Nevndin ger tilmæli til bygdaráðið viðvíkjandi teimum kommunalu uppgávunum á tí tekniska-, umhvørvisliga og lendisøkinum:
- býar- og byggisamtyktum
- byggi- og bústaðarviðurskiftum, íroknað nýggjum bústaðarmøguleikum
- vinnustrategi og vinnunýskipan
- fiskivinnu
- havnaøki/havnamál
- handils- og tænastuvinna
- oljuvinna
- alternativum ella varandi orkukeldum
- matvørulógin
- umhvørvisnvernd
- renovatión
- vatnveiting
- áum
- vegum
- gøtum
- ferðsluásetingum
- brunamálum samb. tilbúgvingarlógini
- havnum, íroknað smábátahavnum
- samstarvi við privatar og sjálvsognarstovnar á økinum hjá nevndini
- kommunlum virkjum og veitingavirkjum
- frárensluverkum
- frítíðarøkjum
- kirkjugørðum
- kommunalum
- bygningum og anleggum
- onnur teknisk viðurskifti, ið ikki hoyra undir aðra nevnd
Nevndin skipar fyri teimum arbeiðum, sum skulu verða gjørd í hesum sambandi.
Nevndin fyrisitur øll mál, ið sambært byggilóggávu og lóg um býarskipanir og byggisamtyktir eru løgd undir bygdaráðið.
Stk. 3. Nevndin hevur teknsikt eftirlit við almennum plássum, vegum, gøtum, kloakkum, reinsiverkum o.ø..
Stk. 4. Tá veg-, gøtu-, bygninga-, kaj-, havna- og onnur íleggingararbeiði skulu setast í verk, sendir nevndin tilmæli til bygdaráðið hesum viðvíkjandi og skipar fyri, at arbeiðini verða framd samsvarandi teirri av bygdaráðnum samtyktu arbeiðsætlan.
Nevndin fyriskipar uppsetan av navnaskeltum á gøtum, vegum, støðum o.ø., og hevur í øllum førum eftirlit við, at fyriskipanirnar í vegaregligerðum um ger og yvirtøkur av gøtum og vegum verða hildnar.
Stk. 5. Skylda kommununar, til at reinsa gøtur, vegir og onnur støð, er løgd til nevndina, og leiðir og útinnir hon hesi arbeiði – eisini tá talan er um kavagrevstur og at beina fyri burturkastinum frá øllum hesum arbeiðnum.
Stk. 6. Nevndin fyrisitur allar umsóknir um bygging og sundurluting og viðgerð hesar sambært lógum, regligerðum og fyriskipanum og ansar eftir, at øll bygging er í samsvari við hesum.
Stk. 7. Nevndin útinnur viðlíkahald av øllum vegum, gøtum, bygningum, kajøkjum, havnum og øðrum kommunalum ognum.
Stk. 8. Nevndin hevur eftirlit við, at gingið verður eftir teimum servituttum og deklaratiónum, sum álagdar eru til frama fyri kommununa.
Stk. 9. Nevndin fyriskipar ruskinnsavnan, ruskpláss, rottangatøming, tyrving v.m., og skipar fyri teimum arbeiðum, sum skulu verða gjørd í hesum sambandi.
MENTANARNEVNDIN
§16. Mentanarnevndin hevur 3 limir.
Stk. 2. Nevndin ger tilmæli til bygdaráðið í teimum kommunalu uppgávunum á undirvísingar- og mentanarliga økinum viðvíkjandi:
- fólkaskúlanum, frítíðar- og kvøldskúla
- bókasavnsviðurskiftum
- frítíðar- og heilsutiltøk (møguliga samskipað við Trivnaðarnevndina)
- savnsviðurskiftum
- musikskúlum og øðrum musiktiltøkum
- sjónleika- og biografviðurskiftum
- sáttmálum kommunan hevur við sjálvsognarstovnar og kommunusamstørv á økinum hjá nevndini
- frítíðarøkjum
- fríðkan
- ferðavinna
- kirkjugørðum
- reglar fyri útlán og útleigu av hølum í kommunalum ítróttaranleggum fimleikahøll og svimjuhøll
- stuðulsskipanir til feløg v.m.
- ítróttur, uttandura og innandura
- ítróttaranlegg, fimleikahøll og svimjihøll
- raksturs- og viðlíkahaldsætlanir fyri bygningar á økinum hjá nevndini í samráð við teknisku nevnd
Stk.3. Nevndin fyrisitur fríðkan av kommunalum gøtum, vegum, jarðar- og urtagarðsstykkjum, spæliplássum, veitum o.a. í tøttum samstarvi við teknisku nevnd.
Stk. 4. Nevndin fyrisitur øll mál av mentanarligum týdningi.
TRIVNAÐARNEVNDIN
§17. Trivnaðarnevndin hevur 3 limir.
Stk. 2. Nevndin ger tilmæli til bygdaráðið í teimum kommunalu uppgávunum á barnaansinar-, sosiala-, almanna-, og heilsuøkinum:
- barnaansing – dagrøkt, barnagarð og frítíðarskúla v.m.
- barnaverndina – barnaverndarnevndina v.m.
- eldraøkinum v.m. t.d. Økistænastuni Roðanum
- uppgávum viðv. kommunalum ansingar- og eldri á stovnum.
- útláni og útleigan av hølum í kommunalum bygningum sum verða brúktir til barnaansing og á eldraøkinum til feløg v.m.
- frítiðartiltøk fyri børn og ung (møguliga samskipað við Mentanarnevndina)
- sáttmálar kommunan hevur við sjálvognarstovnar og kommunusamstørv á økinum hjá nevndini
- barnatannrøkt
- námsfrøðilig ráðgevingStk. 3. Nevndin fyrisitur málum, ið sambært sosialari lóggávu eru lagdar til bygdaráðið, í tann mun fyriskipanirnar í lóggávuni ikki eru til hindurs fyri hesum.
KAPITTUL VII
ONNUR VIÐURSKIFTI
§18. Kommunustýrislimur kann skrivliga heita á borgarstjóran um at fáa upplýsingar og tekniska hjálp í samband við fyrireiking til fundir. (KSL §16)
Stk. 2. Borgarstjórin ansar eftir, at allir kommunustýrislimirnir fáa upplýsingarnar sum eru útvegaðir samb. stk.1.
§19. Beinleiðis atgongd til skjalagoymsluna er avmarkað til borgarstjóran og skrivaran/journalføraran[13]. (kunngerð nr. 1 frá 25.07.95)
Stk. 2. Borgarstjórin setur nærri reglur um mannagongdir viðvíkjandi journalskipanini. (KSL §17)
§20. Hesar viðtøkur fáa gildi tann 01/03- 2017.
Stk. 2. Uppskot til broytingar í hesum viðtøkum og uppískoyti skulu verða viðgjørd á tveimum kommunustýrisfundum og skulu í minsta lagi vera 14 dagar ímillum hvønn fundin.
Broyting av kommunustýrisskipanini er samtykt á kommunustýrsifundi tann 30. januar 2017, 1. viðgerð og 27. februar 2017 2. viðgerð.
[1] Kommunustýrislógin fyriskipar í §5, stk.2, at talið á kommunustýrislimum í kommunum við færri enn 500 íbúgvum skal vera 5 og við færri en 100, 3 limir.[2] Fundarskipanin skal ikki góðkennast av landsstýrinum, men kommunan hevur skyldu at gera hana.
[3] Starvsfólkaskipanin skal ikki góðkennast av landsstýrinum, men kommunan hevur skyldu at gera hana.
[4] Sambært lógarinnar §6, stk. 3 kann stýrisskipanin fyriskipa, at valdir verða ein fyrsti og ein annar varaborgaratjóri. Verður hetta fyriskipað, verður orðingin av §2 soleiðis, at aftaná “….borgarstjóra og”, verður sett: “tveir varaborgarstjórar, sum verða valdir undir einum eftir lutfallsvalháttinum soleiðis at tann fyrst valdi verður 1. varaborgarstjóri og hin 2. varaborgarstjóri.”
[5] §3 kann eisini verða sett upp í stykkjum, einum fyri hvørja samsýning.
[6] Ásetingin um at fastløntir ikki kunnu fáa fundarsamsýning er ikki galdandi tá aðrir enn kommunustýrið løna.
[7] Skal bert vera við, um borgarstjórin er løntur við minst ½ brøki.
[8] Skal bert vera við, um borgarstjórin er løntur við minst ½ brøki.
[9] Skal bert vera við, um borgarstjórin er løntur við minst ½ brøki.
[10] Í lógarinnar §29, stk. 2 er fyriskipað, at fíggjarnevndin og hinar føstu nevndirnar hvør sær skulu vera í minniluta í kommunustýrinum Við valið verður sessur formansins at rokna sum ein av teimum, sum bólkur hansara hevur rætt til, sí §28, skt. 3 í kommunustýrislógini.
[11] Fíggjarnevndin hevur samskparauppgávuna innan fyri planlegging av kommununi, eisini í byggi- og býarskipanum.
[12] Tann roknskapurin, sum her er talan um, er fyri tað seinast lokna fíggjarárið.
[13] Við heimild í skjalalógini.


text:
Gera kort virkið
Tá tú hevur móttikið eitt VISA/Dankort ella eitt MasterCard, er tað sera týdningarmikið, at tú gert kortið virkið beinanvegin.
Soleiðis gert tú títt kort virkið
- Í Suðuroyar Sparikassa hava allir kundar eitt kundanummar. Vinaliga finn títt persónliga kundanummar, ið tú finnur á tínum kontuavritum. Kontuavrit síggjast í skjalagoymsluni í Netbankanum.
- Ring til Nets á tel 0045 44897350.
- Trýst kortnummarið , enda við #. Kortnummarið er tey 16 tølini, sum standa á forsíðuni á kortinum.
- Trýst kotuna fyri at gera kortið virkið, enda við #. Kotan er 0 + fýra tey síðstu tølini í tínum persónliga kundanummari.
- Eftir hetta fært tú boðini: "Kortet er nu aktiveret".
Nú kann kortið brúkast í sjálvtøkum, handlum og á internetinum.


text:
Dreingjakórið undir Brúnni sang til jólaborðhaldið
Árliga jólaborðhaldið hjá Krabbameinsfelagnum, fyri teimum, ið gera sjálboðið arbeiði fyri felagið, var týskvøldið 8. desember 2015.
Krabbameinsfelagið sett nýggjan ráðgevandi sjúkrarøktarfrøðing
Krabbameinsfelagið hevur gjørt av at seta Sólrun Jacobsen í starv sum ráðgevandi sjúkrarøktarfrøðing.
Grannakaffi 2016
Grannakaffi 2016 verður vikuskifti 5. mars 2016. Tilmeldingin at gerast vertur byrjar 5. januar 2016.
Krabbameinsfelagið fingið peningagávu frá Skótahjálpini 2015
Á samkomu í Skótahúsinum í fuglafirði í gjárkvøldið fekk Krabbameinsfelagið handa peningagávu á kr. 50.000,- frá Skótahjálpini.
Krabbameinsfelagið á fundi við Løgmann
Krabbameinsfelagið hevur í dag verið á fundi við Løgmann Aksel V. Johannesen, ið er verji hjá Krabbameinsfelagnum.
Aðalfundur hjá ECL í Belfast
Í sambandi við aðalfundin hjá Evropeisku krabbameinsfeløgunum í Belfast, var boðið til móttøku á ráðhúsinum í býnum hóskvøldið. 22 lond eru umboðað á
161 Yvirskegg
Fyri nøkrum árum síðani varð ein bók givin út í samband við Movember-rørsluna. Hetta var eitt samstarv millum Føroyaprent, Rit&Rák, Fotostudio og bókh
Innbjóðing til hugnakvøld hjá Undirlívsbólkinum hjá Krabbameinsfelagnum
Undirlívsbólkurin hjá Krabbameinsfelagnum skipar fyri almennari hugnaløtu mánakvøldið 26. oktober kl. 19.00 í hølunum hjá Krabbameinsfelagnum á Grønla
B6 varpar ljós á bróstkrabba
Á deildini B6 á Lanssjúkrahúsinum hava tey farnu vikuna varpa ljós á bróstkrabba.
Løgtingskvinnur stuðla bróstunum
Oktobermánaði er bróstkrabbamánaði kring allan heim. Bót til Bata hjá Krabbameinsfelagnum selur í hesum sambandi armbond og oyraringar.
RÓS TIL TÓRSHAVNAR KOMMUNU
Á heimasíðu Tórshavnar kommunu verður boðað frá, at Mentamálanevndin hjá Tórshavnar kommunu hevur gjørt av, at solariumsólirnar verða tiknar niður kom
Hugnaligt tiltak í SMS týskvøldið 29. september 2015
SMS skipar aftur í ár fyri einum hugnakvøldið saman við Bót til Bata. Bólkurin Bót til Bata er ein sjálvhjálparbólkur hjá Krabbameinsfelagnum, og er f
Renn fyri bróstini 27. september 2015
Sunnudagin 27. september skipar Bót til Bata, saman við Ítróttarfelagnum Frælsi, fyri stuðulsrenning í Vágum. Endamálið er at varpa ljós á bróstkrabb
Krabbameinsfelagið luttekur á Fólkafundinum
Krabbameinsfelagið luttekur á Fólkafundinum sum er í Høllini á Hálsi í Havn um í dag.
Heilsan frá Jákup N. Olsen, formanni, til Team Rynkeby Føroyar
Vegna Krabbameinsfelagið er tað mær - aftur í ár - ein stór gleði, at taka ímóti hesi stóru gávu frá Team Rynkeby Føroyar. Heili 945.000,- kr., ið far
Innbjóðing til fund hjá sjálvhjálparbólkinum fyri "menn ið hava, ella hava havt, prostatakrabba"
Fundurin verður mikukvøldið 9. september 2015 frá kl. 19.00 til 21.00 í hølunum hjá Krabbameinsfelagnum á Grønlandsvegi 58 í Havn.
Vælumtókt skeið í listterapi byrjar aftur 1. oktober
Hevur tú, ella hevur tú havt, krabbamein? So er hetta tilboð til tín. Her hevur tú møguleika at vera saman við øðrum í somu støðu í einum hugnaligum o
Væleydna ferð til Edinburgh
Krabbameinsfelagið skipaði fyri bólkaferð til Edinburgh fyri familjur at børnum, sum hava, ella hava havt krabbamein.
Krabbameinsfelagið bjóðar fakfólki skeið í lívssamrøðu
Lívssamrøða er samrøða við menniskju og familjur, har lívið er farið av kós. Lívssamrøðan hjálpir tí einstaka og familjuni at savna seg um lívið, hóas
Sjúkrarøktarfrøðingur í fast starv til Krabbameinsfelagið
Vit søkja eftir sjúkrarøktarfrøðingi í fast starv hálva tíð frá 1. oktober 2015 ella eftir nærri avtalu.